Дербенталъул лъайкьеялъул идараялъул бюджеталдаса 47 миллион гъурущ бикъияда щаклъи букIун ккун вуго гьелъул бетIер. Гьеб гIарцул бутIа щвезе кколелъубе щун гьечIолъиялъ багъарун бугин гьесда сверун ахIи-хIурилан рикIкIунеб буго цо-цо экспертаз. Цойгидаз лъазабулеб буго гьесул ва шагьарлъул цойги чIахIиял хъулхъал Азербайджаналъ абурал чагIи тезе рукIинелъун эркен гьарулел ругилан.\n5 июлалъул сардилъ Дербенталъул лъайкьеялъул идараялъул бетIер Казимов Надыр ккун вуго низам цIунулез. Гьезул щаклъи буго Казимовас, жинцаго нухмалъи гьабулеб идараялъул бюджеталдаса, 47млн 350 азарго гъурущги бикъун букIиналда.\nХасал идарабазул баяназда рекъон, 2013 ва 2014 саназ, Казимовги гьесул бухгалтергун кассирги цадахъ рекъон, заманалъ хIалтIизе бажаруларезе ва лъималги гьарун рокъор ругезе кьезе гIураб гIарац гьечIинги абун биччазабун букIун буго гьез гьеб хадубккун тIагIараб гIарац.\nХадуб гьересиял документалги гьарун гьоркьобги инабун буго гьеб 47 миллион. Гьеб хIужаялда хурхун цIех-рехчагIаз моцIица цебе рагьун букIана такъсиргьабиялъул иш, гьединго бащадаб лъагIалица цебе Казимовасул хIалтIулеб бакIалда чIухьги бан букIана, амма гьеб мехалда щибниги къанун хвезабулеб жо батичIин гьесул хIалтIулъилан лъазабун букIана гьез.\nХасал идарабазул баяналда рекъон лъабго сордо-къоялъ ккун вуго Казимов, гьелдаса хадуб диваналъ хIукму къотIизе ккола цIех-рех лъугIизегIан щиб гьесда гьабилебали.\nДербенталъул мэриялъул цIар бицине бокьичIев хIалтIухъанас «Эркенлъи» радиоялъе баянал кьуна гьев Надыр Казимов кквеялъе ругел гIиллабазул цояблъун бугила гьес гьеб бикъараб гIарцул бутIа кколелъубе щвезабун гьечIолъи.\nГьев чияс абуна киназдаго лъалеб жо бугила цохIо живго лъугьун, тIалъиялъул кумек гьечIого, гьебщинаб гIарцул операциял гьарун бажарулароанила гьесухъ. Дагъистаналъул лъайкьеялъул министерлъиги Дербенталъул нухмалъиги цадахъ рекъон гьабураб иш бугила гьеб. Амма Казимовасда гIарац бикьизе лъачIолъиялъ гьезда гьоркьоб кьал ккун бугилан.\n«Экренлъи» радиоялъулгун букIараб гара-чIвариялда Дербенталдаса журналист ва экономист Маир Пашаевас бицана Казимов Надырида тIад такъсиргьабиялъул иш рагьиялъе чанго гIилла батизе бегьулилан.\nМаир Пашаев: «2009 соналъ Дербенталъул мэрасул рищиял ругел мехалда гIемераб гъалмагъир ккун букIана шагьаралда. Гьеб мехалда цIакъ лъугьун Имам Яралиевасул рахъалда рукIана гьев Надырги гьесул вац Эльханги. Бищун цIакъ Яралиевасе хIалае рахъаразда гьоркьор рукIанин гьелилан абизе бегьула. Гьединлъидал кIиязего хъулхъалги кьун рукIана гьес. Шагьаралде бищун гIемер гIарац бачIунеблъун ккола лъайкьеялъул идара, гьединлъидал гьеб буг цIакъ хайираблъун рикIкIунеб бакI.\nЦебеги гьев Казимовасда сверун цIех-рехчагIаз багъа-башари гьабизехъин бугеб гIадаб рагъари букIана, амма къинабуна гьеб. Гьанже Имам Яралиевасулги республикаялъул нухмалъиялъулги дандеккунгутIи гьелегьун бугелъул гьесул рахъкколел цо-цоккун нахъе цузелъун цIигьабун батизеги гьебула гьеб Казимовасда хурхун иш. Гьедин мэрасул команда чучлъизабизелъун гьабулеб батизе бегьула гьеб.\nГьеб гурониги гIезегIан ракIчIарал чагIаздасан дихъе щварал баяназда рекъон гьеб Казимовасул хъулухъалдаги цойгидал шагьаралда ругел кьучIал бакIаздаги Азербайджаналъе жидерго чагIи тезе къваригIун букIиналъ гьабураб иш буго гьеб. Азербайджаналъ Дербенталъе биччараб 30 миллион евро тIагIун бугелъул. Кида-къадги гьелъул жаваб кьезе ва гьеб бецIизе кколеблъи лъалеб жо буго».\nГьеб Маир Пашаевас Азербайджаналъ Дербенталда жиндирго сиясат билълъинабулеб букIиналъул къурбанлъун кканин Надыр Казимовин абураб пикруялда разияв вуго «Дербент» информагентлъиялъул бетIер Милрад Фатулаевги.\nДагьаб цебегIан «Эркенлъи» радиоялъ баян кьолаго гьес абун букIана Дербенталъ 2000 сон тIубаялде ХIайдар ГIалиевасул къватI къачIазелъун Азербайджаналъ биччараб 30 миллион евро гьоркьоб инабуралъухъ Дагъистаналъул тIалъиядаса гьез тIалаб гьабулеб бугила Дербенталда аслиял хъулухъазда жидер чагIи тейилан. Бищун цIакъ гьеб иш цебе билълъинабулев чи вугила Азербайджаналъул армиялъул аслияб штабалъул нухмалъулев, генерал Нежмедин Садикъовилан бицана экспертас.\nГьев Садикъовасул бажариялдалъун биччан букIун буго гьеб гIарацги Дербенталъе. Гьанже гьес жиндирго гIагарлъиялъул чагIи хъулухъазде тIамизарулел руго. Масала, гьесда ракIалда рагIула жиндирго яц тезе гьев Надыр Казимовасул бакIалда шагьаралъул лъайкьеялъул идараялъул бетIерлъуда. Гьаб сагIат Дербенталъул 7 школалъул нухмалъулей йиго гьей.\nГьединго Дербенталъул мугIалимзаби хIадурулеб колледжалъул бетIерлъун генералас жиндирго яцалъул рос тезавулев рагIула. Гьелда тIадеги шагьаралъул прокурорлъунги, батIи-батIиял такъсиралги гьарун Россиялдаса Азербайджаналдеги тIурун гьенив 10 соналъ вахчун вукIарав, жиндирго гIагарав чи Мустафаев ГIусман тейиланги лъазабун рагIула Нежмедин Садикъовас.\nГьедин 30 июналъ Надир Казимовасул вац хIалхьиялда вугев полициялъул подполковник ва Имам Яралиевасул гIакълучи Эльхан Казимов наркотиказул бича-хиси гьабиялъухъ ккун вуго. Гьеб ишги Надир Казимов хехго хъулухъалдаса нахъе ине вукIине, гьесде тIадецуй гьабизелъун тIобитIараб иш бугиланги лъазабуна Фатулаевас.\nРеспубликаялъул лъайкьеялъул системаялдаса гIарац бикъиялъул рахъалъ цойги гIемер ахIи-хIур бахъинабураблъун букIана МахIачхъалаялъул гIемермахшалилаб лицеялъе биччараб 900 миллион гъурущ бикъиялъул ишги.\nГьебги лицеялъул нухмалъулейги Дагъистаналъул лъайкьеялъул министерлъиялъула жавабиял хIалтIухъабазги цадахъ рекъон гьабураб иш бугин лъазабулеб букIана цIех-рехчагIаз. Гьеб ишалда гъорлъ ругел жеги кквезе щун гьечIо низам цIунулезухъе.


Макьсуд Оьмаров кулпатращал\nГъумучату баргълагавал чулийннай шанна-мукьра километралул манзилданий, ххаллилсса тIабиаьтгу дусса кIанттай, диркIссар Маркьиял шяравалу.Мунил лагма-ялттусса щархъурдуну хъанахъиссар: Ххут, НицIавкIул, ДучIими, ГьаркIассун, Бурттун.\nЗунттава арив бизан буллалисса шинал Маркьиял шяраву диркIун дур 32 тIюва ва яхъанайгу ивкIун ур миннуй 107 инсан.\nШяраваллил зума-къирагърай буссар КъувтIи-Бичай-Зунтту тIисса бакIу. Му бакIул лахъшиврия ххал хьун бюхъайссар Лакку билаятрайсса ацIра шяравалу: Ххут, Бурттун, Варайми, Убур, Хьур, ХьурукIул, Хъунайми, Арчутти, Караши, Къурул.\nХьхьичIазаманнай Маркьиял лухччинийн бигьалаган бучIайсса бивкIун бур Гъази-Гъумучиял ва Азайннал шамххалтал.\nТIалхIат-хIажи 1896 ш.\nМаркьиял чиваркI лагайсса бивкIун бур хIалтIилухун Аьрасатнавун – Иркутскаллал ва Саратовуллал областирттайн.\nТIалхIат-хIажи тIисса маркьиричу, цал Ссугъращиял, яла ИстIамуллал мадрасагу бувккуну, Мисриллал ал-Азхаргу къуртал бувну, теологиялул дарсру дихьлай ивкIун ур ИстIамлив, Аьшттарханнай ва Къазаннай. Угьара хьуну мукьах зий ивкIун ур Щурагьсса Мавраевлул типографиялий. Буттал шяраву ванал гьаттай бацIан бувну бур зиярат.\nБуттал кIанттул цIанийсса Хъунмасса дяъвилул шиннардий хъун дакъасса Маркьиял шяравату аьрайн лавгун ур 24 инсан, 13 зана къавхьуну ур махъунай.\nЦIуссалаккуйн бивзун махъ ДучIиннащал ва НицIавкIуллащал цачIуну сакин дурну диркIссар «Правда» тIисса колхоз.\nМаркьиял жяматрал арс Ризван Кьурбанов, юрист элмурдал доктор, зий ивкIссар ДР-лул прокурорнал хъиривчуну, ДР-лул Министртурал Советрал председательнал цалчинма хъиривчуну. ЦIанасса чIумал увчIуну уссар АьФ-лул ПаччахIлугърал Думалул депутатну.\nХIанапи Таймуразов, физика-математикалул элмурдал доктор, зий ивкIссар ДАССР-данул Министртурал Советрал председательнал хъиривчуну.\nНамруд Бижанов, тарихрал элмурдал кандидат, зий ивкIссар Дагъусттаннал университетрал ректорнал къуллугърай.\nАматуллагь ХIусманов, шяраваллил хозяйствалул элмурдал кандидат, чIярусса шиннардий зий ивкIссар Хасавюртуллал райондалийсса Султановлул цIанийсса совхозрал директорну.\nЗоя Бабаева, экономикалуцIунсса философиялул доктор, зий бивкIссар «Профессиональный бухгалтер и аудитор» тIисса журналданул хъунмур редакторну.\nЧIявуссаннан кIулссар Дагъусттаннал ветеринариялул аралуву хъуни-хъунисса къуллугъру бартбигьлай ивкIсса специалист Жалут Кьурбановлул цIагу.\nЦIанасса чIумал, шамилчинсса цIусса миналийнгу бивзун, Маркьиял жямат яхъанай бур Новостройрайсса ДучIиннал шяраву.\nПредыдущая запись«Жул даву цукун-дунугу дувайсса дакъассар»Следующая записьВанал бивтссар кутIасса, амма яргсса оьрмулул ххуллу


Mesed clinic централда хIалтIулел тохтурзабазухъе унтарал гIемер рачIуна\n- Районалъул больницаялда хIалтIулев вукIин гуребги, инсул пиша букIана гIелмуялда хурхарабги. Районалде гIемер рачIунаан улкаялъул батIи-батIиял бакIаздаса тохтурзаби. Инсуца гьел кидаго рокъоре рачун рачIунаан. РачIунан нижехъе Москваялдаса, Пятигорскалдаса, Америкаялдаса тохтурзаби. Цо-цо дидаги рагIулаан гьез медицинаялъулги тохтурлъиялъулги хIакъалъулъ бицунеб хабар. Дие бокьулаан гьезухъ гIенеккизе. Ва тохтурлъун яхъине бугеб анищ къоялдаса къоялде щулалъулеб букIана дир рекIелъ. Тохтурлъун яхъине бугеб дир анищ жеги чIаго гьабуна имгIал Лабазан ХIажиевичас. Гьев хIалтIулев вукIана МелъелтIа гьоркьохъеб школалда математикаялъул учительлъун. Гьес кидаго абулаан дида дун тохтурлъиялъе йижарай гIадан йигилан, - ан.\nЭбел-инсуца кIудияб кIвар кьолеб букIана ясалъул цIалуде. Ахир-къадги тIубана Меседул анищ - гьей яхъана Дагъистаналъул медуниверситеталъул студенткалъун. Лъабабилеб курсалда цIалулей гьей цадахъго хIалтIулей йикIана МахIачхъала шагьаралъул больницаялда. Меседуе дарсал кьолей республикаялъул централияб больницаялъул гинекологиялъул отделениялъул заведующая Нателла Набиевналъ гьей ячунаан жиндаго цадахъ унтаразе операциял гьаризе. ЦIали лъугIун хадуб, гIолохъанай тохтур кIиго соналъ хIалтIана гIагараб МелъелтIа росулъ.\nТохтурлъиялъул тIоцересел къоял… Ругьел щвана мадугьалихъ бугеб Игьали росулъа лъимаде йигей гIадан захIматго унтун йигилан. Тохтурзаби хIинкъулел рукIана гьелъие операция гьабизе тIаде босизе. Амма дир рекIее рахIат букIинчIо, берда цее гIолохъанай чIужугIадан хвезе тезе. Ва дун битIккеялде кIудияб нигатгун операция гьабизе хIадурлъана. Гьеб букIана дица жавабчилъи цIикIкIараб тохтурлъиялде тIамураб тIоцебесеб захIматаб гали. Къисматалъ хIалбихьулеб букIана дир. Дица хвасар гьабураб гIумру - гьеле дие бищунго тIадегIанаб шапакъат. Дир доб мехалда букIана 26 сон.\nЦIиял анищал ва жийго\nПрочитано 447 раз\tПоследнее изменение Пятница, 09 февраля 2018 11:01\nДругие материалы в этой категории: « Унтаразе хъулухъ гьабула чIобого\t«Свинкаялъул» гьужум »


Рузман къоялъ МахIачхъалаялда къанагIат гурони батиларин, батизего батуларин абизе бегьула эркенго, киназего бакIги гIун как базе бегьулеб мажгит.\nГIолел гьечIо бакIал. КъватIир халичаби, турут, газетал, гужгатал бугес бугеб гIодоб тIамун ралел руго какал. Гъоркь рукIараздасаги бакIал къварилъана салафиязул мажгитал къарабго. Гьанже киналго цадахъ как базе ккана.\nГьеб тIадеги лъикI бугогуриян абила жанисел масъалаби лъаларел гIадамаца. ЛъикIги букIинаан нилъ цолъизарулел суалал цIикIкIун ругелъул ратIа гьарулездаса абун гIакълуялда гьикъун гьел цо нухде рачIани. РачIун ругищха? Гьеб буго захIматаб суал, рачIарал бакIалги ратила, рачIинчIелги ратила. Гьелъие цо мисал.\nДун рузман базе гIемерисеб мехалда ккола МахIачхъалаялъул вокзалалда аскIоб бугеб мажгиталде. Гьаб нухалдаги гьедин ккана. Мажгиталъул лъабабго тIала занкIун цIун батана жеги рузман байбихьизе 40 минут гIанасеб заман бугониги. ТIоцебесеб тIалаялда жанире лъугьунеб бакIалдаса квегIаб рахъалде рессарабго батулеб цо гьитиIнаб рукъ буго мажгиталда. Гьенив жанив уна къогогIан чи. Имамас цIалулебги рагIула.\nГьениве лъугьана хутIарал бакIал ккун ратун. Рузманалъул какде эхетарабго дидаса квараниде эхетун вугоан бахараб магжил, тIаде балагьун салафиязул рукIунел гIаламатал ругев гIолохъанчи. Гьес аскIор ругезул гъажалда бахине кьолеб букIана цо гьуинаб махI бугеб жо. Цинги байбихьана кьерал ритIизаре, цоцада гъункун эхетеян ишара гьабизе. Дир хIатIил гьитIинаб килщида тункизабуна жиндирго бох, гьоркьоб бакI тогеянги абуна.\nГьес гьабураб гьабун квегIаб рахъалде вугесда бох тункизабуна дица, гьес дагьабго кьуризабуна жиндирго бох дида хъваларедухъ. КвегIаб рахъалда вугесда бугоан гIурччинаб такъия, мегежги кIван бугоан. Дагьаб хъвалисараб, мадугьалзаби рекIее гIечIеб бербалагьиги букIана. Рузман лъугIарабго кьерал ритIизарулесда хадур ращдал къватIире ана, хутIарал гIурччинаб такъия лъуравгун жанир чIана.\nДида бихьулеб ва бичIчIулеб бакIалдаса гьев кIиго гIолохъанчияс цIакъго рагьун загьир гьабулеб ва хутIарзде бугIулеб бугоан жидер цоцаздехун бугеб рокьукълъи. Жал щиб рахъалъул чагIи ругел абураб жо. Гьел кIиялго цолъизарулел суалал диналъулъ 98 процент буго, ратIа гьарулел 2 процент. Щайха аз гьеб кIиго проценталдаги рекIун гIадамал рикьизарулел, гIибадаталъулъ жидер къагIидаби ругIизе лъугьун ругел?\nДунялалъул киналго диназул кьибил, аслу, кьучI рагIула аскIов вугев инсанасдехун лъикI рукIиналъулъ, инсан инсанасе вокьизе ахIулел. Хасго Ислам буго ракълил дин. Жибго "Ислам" абураб рагIул кьибил буго "салам - рекъел" абураб рагIудаса бачIараб.\nАзул аб кинаб гIибадат Аллагьасе гIоло гIадамал рихарабали дида кинго бичIчIизе кIоларо. Гьеб суал кьурабго салафияз абулеб буго: "дур щулияб гIакъида гьечIо" - ян. Суфияз бачIинахъего къокъ гьабула ва хIукму къотIула: "Дудаса вагьабиясул махI буго" - ян.\nКида ал гIакълуялда гьикъун цоцахъе квер кьезеги, Аллагьасе ва Исламалъе гIоло ракълидеги рачIине ругел? Гьеб суал хутIулеб буго далухъе. ГIадатиял бусурбаби гьез хIалхьиялдаги толел гьечIо, "хIетIе тункизабе" - ян цояс, тункичIогоги тIубалин кIиабилес. Гьеб гурелъул аслияб суал.\nИманалъул анлъабго рукнуялда иман лъей ва божиги, Исламалъул щуябго рукну тIубазе ккеялда дагIба цонигиязул гьечIо. Цолъеха гьелда сверухъ гIисинал суалалзда сверухъ дагIбадичIого. Гьединаб буго инсанасул хасият.\nБокьараб захIмалъи баччула, жиндир чIухIиялда ва напсалда тIад бергьенлъи босизе захIмалъула. ГIемерисезда кIочонеб буго ТIадегIанав Аллагьас жиндие гьабулеб гIибадаталда бащад инсанасдаса пикрабалъ, рекIелъ ва ишазулъ вацIцIалъи тIалаб гьабулеб букIин.\nИнсан инсанасдехун лъикI вукIин диналда аслиял тIалабаздаса цояб букIин. Гурони нилъер гIибадат реллъине буго тIубараб рииялъ херги бецун хаслихъе цIа гъеялда. Аллагьас щивав бусурманчиясе канлъиги кантIиги кьейги. Хабар лъикIаб рагIайги!\nДиналда жанисеб рагIирекъонгутIи рагIалде щай бахъунареб?


БукIинеселде гали » Официальный сайт газеты «ХIакъикъат» («Истина»)\nГлавная » Образование - Лъай кьей, мактаб » БукIинеселде гали\nДобавил(а): istina от 27-01-2017, 14:22\nГъира букIана учительлъун яхъине\nПатIиматица хIаракат бахъула цIалдохъабазул пикрияб рахъ цебетIезабизе, букIинеселде гьезул рокьи бижизабизе ЧIарада районалъул Кьорош росдал гьоркьохъеб школалъул рахьдал мацIалъул учительница ПатIимат МухIамадгIалиевалъ, 2007 соналда ДГУялъул филологиялъул факультет лъугIизабидал, хIалтIизе байбихьана Кьорош росдал гьоркьохъеб школалда магIарул мацIалъул учительницалъун. ТIоцебесеб къоялдаса нахъего гьелъ кIвар кьуна цIалдохъабазул лъай камиллъизабиялде. ХIасилалги лъикIал ккана. Щибаб соналъ тIобитIулеб олимпиадаялда цIалдохъабаз росула призалъулал бакIал. Гъоркьисала гьелъул щуго цIалдохъан мустахIикълъана тIоцебесеб бакIалъе. ПатIиматица тIоцебесеб бакI ккуна гъоркьисала районалда тIобитIараб "Самый классный классный" абураб къецалда. "Рахьдал мацIалъул бищун лъикIай учитель" абураб конкурсалда районалда чIчIел босарай гьей йитIана республикаялъул къецалда гIахьаллъизе ва гьениб щвана кIиабилеб бакI. Гьелъ гIуцIараб рахьдал мацIалъул кабинетги районалдаго реццалъе мустахIикъаблъун рикIкIана. "Басриябги цIуне - цIиябги лъай" абун хъвараб ахIи бан буго гьелъ кабинеталъул къадада. Гьеб стендалда рихьизарун руго кьер-кьерал суратаздалъун цересел гIадатал ва хIалтIаби - лал тIами, хур бекьи, ганчIил гьабаз ролъ ххеней. Руго цIиял гIадатазул бицунел сураталги. Кабинеталда руго халкъиял ва районалъул поэтазул суратал, ЧIарада районалъул карта ва хасаб стенд гьабун буго рахьдал мацIалъул дарсида жигаралда гIахьаллъулел цIалдохъабазул суратазулги. АскIобго буго цIалдохъабазул кучIдул хъвараб къадал газетаги.\nАвтор: ХIажи ГIумаров, ЧIарада район, ЦIулда росу\nРеспубликаялъул конкурсалъул хIасилал гьаруна араб анкьалдаБице, эбел, дие умумузул мацIДандеруссинЛъарагI мацI бицунилан, цIамухIор бетилароЛъарагI мацI бицунилан, цIамухIор бетиларо


21 октябралда МахIачхъала шагьаралъул администрациялъ загьир гьабуна гIадамаз гIумру гьабулел минаби разе исанагун гъоркьисала жидеца изну кьуразул сияхI. Нусидаса цIикIкIун мина буго гьениб бихьизабун.\nАмма гьелдаго цадахъ республикаялъул тахшагьаралда ахIи бахъун буго ран чанго сон аниги, жеги шагьаралъул балансалде росичIел минабазда сверухъ. Щибниги хIажалъи ккани, гьенир гIумру гьабулел чагIазул рес гьечIо гIарзалъ кирениги ине. МахIачхъалаялъул жакъасеб администрациялъ гIайиб рехулеб буго жидеде щвезегIан букIараб администрациялде. Гьез бокьа-бокьаразе изну кьолеб букIанин бокьаралъур минаби разе. Амма хадур гьел гьаваялда рухьарал гIадин толел рукIанин, шартIалги гIуцIичIого.\nМасала, бицен гьабулеб гIадаб ахIвал-хIалалде ккун руго ГIахъущисесул цIаралда бугеб къотIноб бухIараб, 80 абилеб минаялдаса гIадамал. Гьеб мина барав чи кодове щолев гьечIо. Гьединлъидал нахъраталил фондалдасаниги гьезие мина цIи гьабизе гIарац биччазе рагIи кьун букIана республикаялъул хIукуматалъ. Амма гьеб хабар нухдаго хутIун буго.\nДагъистаналда бокьа-бокьухъе рала минаби\nЖакъа къоялде гьеб минаялъул тIох базеги, къадал цIигьаризеги гIарац бакIарулеб буго гьенир гIумру гьабулел гIадамазухъа. Масала, гъоркьиял тIалабазда ругел чагIаз кьезе кколеб буго гIага-шагарго 40 азарго гъурущ. Дагьалъ тIадегIан тIалабазда ругез - I00 аза-азар гъурущ. ГIарцул къадар бараб буго рукъзабазул кIодолъи-гьитIинлъиялда.\nБухIараб мина цIи гьабизе кумек гьабилин рагIи кьун букIана республикаялъул хIукуматалъ. Амма гьез гьеб кколеб гьечIин бицана ЭР-ялъе бухIараб минаялъуй гIумру гьабулей РахIимат Адамовалъ. Щибаб нухалда гьенисан жаваб кьолила гьалейин хIукуматалъ премьер-министр ГIабдусамад ХIамидовасухъе росун анин нужер документал, гьалейин гъос гъулбас лъун бачIанин, гьалейин бакIал ралеб министерлъиялде ритIун анин гьанже гьел документал. Цинги цо къоялъ жий гьеб министерлъиялде кIалъараб мехалда жиндие гьадинаб жаваб кьунин бицунеб буго РахIимат Адамовалъ.\nРахIимат Адамова: «Нужеда лъица абураб нужер мина къачIазе гIарац батун бугилан. ГIарац кибниги батулеб гьечIо! Киналго фондалги чIорого руго. ХIалтIухъабазе харж гIадин кьезегицин гьечIила гIарац. Премьер-министр ХIамидовасги жеги сунданиги гъулбас лъун гьечIила. Нижер мина барав чи кив вугевали лъиданиги лъалебги гьечIо. ТСЖ абун гьеб минаялъул тIалаб гьабизелъун гIуцIараб цолъиялъул нухмалъулевги кивеялиго тIурун ун рагIула. Гуребани, гьадаб цIа ккараб къоялъ гьанив вукIаравани, досда сверухъ цIех-рехалъул иш байбихьулаан».\nГьединлъидал лъиде гIарз бахъилебани лъаларого хутIарал гIадамазда гьанже абулеб буго нужер мина шагьаралъул балансалда гьечIиланги.\nЭР-ялъе гьеб хIужа тасдикъ гьабуна МахIачхъалаялъул администрациялъул пресс-хъулухъалъул вакил Зайнаб ГIалимирзаевалъги. Тахшагьаралда цохIо Кировский мухъалда гьединаб мина 200 бугин абуна гьелъ. Жидеца пайда босулел хъулухъазухъ расги гIарацги кьоларила гьез лъиениги. Гьединго гьадаб ГIахъущисесул цIаралда бугеб къотIноб бараб ичIтIалаяб минаялъул чагIазухъа канлъухъги, лъехъги, цогидалъухъги бакIарараб гIарацги шагьаралъул бюджеталде бачIинчIила цогIаги нухалъ. Гьеб бакIарун буго дов гьабсагIаталда кивеяли тIурун ун вугев ТСЖялъул нухмалъулес. Гьедин гьанже тахшагьаралъул администрация ургъулеб бугин щибаб мина шагьаралъул балансалда лъеялда ва кинан гьезул тIалаб гьабилебалиян бицунеб буго Зайнаб ГIалимирзаевалъ.\nЗайнаб ГIалимирзаева: «Мисалалъе босани, ХIамидовасул къотIноб бараб 59 абилеб минаялъул суратал рихьун ратила нужеда фейсбукалдаги цогидаб бакIалдаги лъун. Рищни-къулалъул цIун буго гьезда сверухъ бугеб бакI. «Эко-М» абураб компаниялъги гьеб бакIаруларо, щайин абуни гьеб мина шагьаралъул балансалда гьечIого. Жидеца пайда босараб канлъухъ, лъехъ, яги рищни бакIаризе гIарацги кьоларо гьенир гIумру гьабулел гIадамаз.\nПалхIасил, щиб кканиги жидер минаби балансалде росун рукIине лъикIаб букIинин кколеб гьечIо гIадамазда. Гьезда жидедаго буго гIайиб – минаби рросулеб мехалда цIехезе ккеларищ кинабго: ругищ гьел шагьаралъул балансалда, яги гьечIищали. Масала, щай гьадаб ГIахъущисесул къотIноб бугеб минаялъул анцIабилеб тIала бухIун тIатIала ккараб? Щай гурого жиндир заманалда цIа свинабизе тIаде рахине болъо букIинчIого доба. ЦIа свинабулез цадахъ бачIараб болъо лъези рес букIинчIого. Гьелда релълъарал цогидалги тIалабал тIурачIого нижеца шагьаралъул балансалде росуларо гъол минаби. БукIаниги щиб… Ралел гъозги руго, росулел гIадамазги руго. Цинги щибниги жо ккани, жаваб кьезе тIамизе нижехъе рачIунаха».\nМахIачхъалаялъул администрациялдаса щварал баяназда рекъон, ахираб чанго моцIалда жаниб шагьаралъул балансалда лъун буго гIадамаз гIумру гьабулеб гIицIго 30 мина.\nМинаби ралел руго, амма балансалде росулел гьечIо\n«Ракь багъарила – гIадамал киреха инел?»


Къорода, СалтIа, Гьонода росабазул тарихалдаса цо-цо хIужаби » MaгIарухъ - Авар Басмабазул Цолъи\nКъорода, СалтIа, Гьонода росабазул тарихалдаса цо-цо хIужаби\nГьоркьехун кьолел руго Къорода, Гьонода, Кудали ва СалтIа росабазул хIакъалъулъ нахъе хутIарал цо-цо биценал. 1970 соналда ДГУялъул тIоцебесеб курсалда цIалулеб мехалда гьел данде гьарун рукIана гIолохъанго гIумруялдаса ватIалъарав хъвадарухъан Багъатар ХIажиевас.\nМагIарулал-МугIрул. Гьел цоцада рухьарал руго. Гьел щула гьарула цоцада согIлъиялъ, кьвариялъ. Гьединлъидал гьел ратIа гьаризе нилъедаги кIоларо. МугIрул гьечIони, магIарулал гьечIо, магIарулал гьечIони, мугIрулги гьечIо. Гьел кIиялго - цохIо жо… Гьединаб щулалъиялъул, согIлъиялъул, бахIарчилъиялъул, кьвариялъул кьочIокь рижичIого рес гьечIо магIарулазда гьоркьор батIи-батIиял тунка-гIусиялги, лъугьа-бахъиналги…\nЦере кIудиял магIарул росаби кIанцIулел рукIун руго загIипал росабазда тIаде. Гьениб боцIи бахъун, ихтилат-кепалда рукIунел рукIун руго. Гьединал лъугьа-бахъиназул кьучIалда рижарал руго гьал хадусел лъугьа-бахъиналги.\nКъорода росу лъугьараб куц\nКъорода росу буго Дагъистаналда бищун цебегосеб ва басрияб росу. Гьелъие нугIлъи гьабула гьабсагIатги росулъ цониги цIияб мина гьечIолъиялъ. Киналго минаби руго цоцада гъорлъ, тIад рарал, цIахIилаб, тIулакьераб кьералъул, кьер хисун буго ганчIил, сверун росу биххун, ччукIун буго.\nКъородисезул руго гIемерал кулаби, мархьаби: Къоржиб, ХIебтIа, ХIасачIиб, АрадунухIиб, КилкилбогьотIа, Малгьада, Басрияб Къорода, ШигIриб, КьуртIа, ХIайросулъ, ТIаса ХIебтIа, Гъоркьа Къоржиб, Кисмада, Гьоралъул рохь, Расандулеб кIал, МухьтIа ва цогидал.\nГьениб щибаб кули букIун буго росулъун. Щибаб росулъ вукIун вуго жидерго хасав бетIерги. Гьесие киналго мутIигIалги рукIун руго. Амма кигIан кин бугониги, гIаммав тушманасде данде (гьезда тIаде кIанцIун бачIараб цоги росдаде данде) гьеб гьитIинаб росдал къуват гIолеб букIун гьечIо. Гьез кумекалъе ахIулел рукIун руго аскIор ругел росаби ва гьезул кумекалдалъун тIаса босулеб букIун буго гьеб балагь. Гьедин букIун буго таманаб заманаялъ. Долго чабхъенал, долго тIаде кIанцIиял, добго ахIи, добго кумек гьари. Ахирги гьел сверухъ ругел росабазда бичIчIун буго думалъго гьеб балагь тIаса босулеб сабаб батизе хIажат букIин. Гьеб мурадалда киназулго хьибил ккун, гьел цолъун, цо росулъун лъугьун руго.\nГьедин Дагъистаналда тIоцебе лъугьараб росу букIин хIисабалде босун, нижер росдада абула «Уммул къура Дагъистани» абун. ГIарабалдаса буссинабун гьелъул магIна буго «Дагъистаналъул росабазул эбел» абун. Гьединан бачIараб батизе ккола гьеб росдада Къорода абураб цIарги. Яги гьеб цIар теялъе цойги бугеб гIиллаялдаги щаклъизе бачIуна.\nКъорода росу буго Гъуниб мегIералда, Кьили мегIералда ва цогидал мугIруздаги гьоркьоб, аххалъуда, къор гIадинаб жанибе бачараб бакIалда. Гьенисан бачIун батизеги бегьула гьеб цIар…\nБецIкъварилъи – гIалхул наялъул ватIан\nКъорода росдал АрадунухIиб абулеб бакIалда буго бецIаб къварилъи. Гьениса цо хIама бачинецин нух гьечIо. Къад гьеб къварилъухъа тIаде унев чияс чирахъ босизе ккола нух бихьиялъе. Гьеб цIакъ борхатаб буго. Цоцазда дандритIун эхеде арал кьурабаз кIудияб берцинлъи цебе рехула.\nГьеб буго цебегоялдаса нахъе цIар араб кьуру. Гьениб бугеб бечелъи ккола гIалхул найил гьоцIо. Гьел кьурабалъе кинго нух бахъизе кIолеб букIун гьечIо. Чаран гIадал кьурабаз гIадамасе жиндирго бечелъи гIемераб заманалда бахъана. Гьениса тIоцебе гьоцIо бахъизе арав цо ХIажи абулев чиясул бицен Къорода гьанжеги къотIун гьечIо.\nГьеб букIун буго цIакъго цебе заман, кваназе жо дагьаб, мукъсанаб. Кьурабалъа гъоркье чвахулеб, бецIулеб гIалхул найил гьацIуца ракIал рахъулел рукIун руго мискиналгун бечедал гIадамазул. Амма гьениве вахине кIолев, гьел наял мукIур гьаризе гьунар цIикIкIарав чи вахъун вукIун гьечIо. Рес къотIиялъ цо ХIажи абурав чияс сапар бухьун буго кодор ведрабиги ккун гьацIуда хадув гьениве. Живго гьевги вукIун вуго цIакъ тIадагьав, тирияв чи. Щун вуго ХIажи малиги босун БецIкъварилъухъе. Ургъун вуго щибдай, киндай гьабилаян. ХIетIе чIезе цебе битIараб щибго жого гьечIел чаран кьураби, зодире рахарал халатал мугIрул. ХIажида ахирги нух батун буго. Гьев малиги босну, кIудияб кIудияб захIматги бихьун, гьоцIо букIараб кьурулъеги вахинчIого (гьенибе нух букIинчIелъуха), гьелда дандбитIун бугеб кьурулъе вахун вуго. Щун вуго ХIажи найил гьоцIо цIикIкIараб, цо нохъа гIадинаб жанибе ккараб бакI бихьулеб бакIалде цеве. ЦIакъ захIмат букIун буго мали хадуб цIазе. Кин бугониги, босун буго гьебги цадахъ. Ургъулев вукIун вуго гьев щибдай гьабилаян. Ахирги рекIеда ватун вуго живго вугеб бакIалдаса гьенибе цебе мали лъезе (гьелда гьоркьоб лъабго метралъул манзил). ХIажица гьедин гьабунги буго ва, кодор ведрабиги ккун, гьеб малиялдасан гьоцIо бахъулеб кьурулъе вахун вуго. Гьев вукIараб борхалъи буго, 110 метр ахадаса бахъараб рикIкIани. ЦIакъ наялъул хIал лъалев чиги вукIун, гIемер дандечIейго наязги гьабичIого, гьацIул ведрабиги цIезарун ХIажи гьевго малиялдаса нахъвуссунаго, бек-бекун унеб малидул чIваркь-чIваркьи бахъун буго. Кодор рукIарал ведрабиги гIодоре риччан, гьев хехго цояб рахъалде кIанцIун вуго ва гьедин хвечIого хутIун вуго.\nГьелдаса нахъе ХIажи гIемер унев вукIун вуго гьацIуда хадув ва кидаго мурад тIубан нахъвуссуневги вукIун вгуо. Гьес жиндирго багьадурлъи васасе ирсалъе кьуна. Гьанжеги вахуна ГIали (ХIажил вас) гьел кьурабалъе, херав чи вукIананиги, амма гьениса цебе малиги чIван гуребха, кьурулъ магIалги чIван. Гьединлъидал ГIали мустахIикълъана Булач ХIажиевасул «Дагестан в истории и в легендах» абураб тIехьалда сурат бахъиялъе ва хъвай-хъвай-хъвагIай гьабиялъе.\nКъорода буго цIакъго цебесеб росо. Гьединлъидал гьенир гIемер батIи-батIиял интересал жал рукIинчIого рукIине ресги гьечIо. Гьелин абуни нижехъ цIакъ гIемер руго. Интересаб буго цо нохъоялъул хIакъалъулъ биценги.\n… Цо рии букIун буго щибго цIадги балареб, бухIун бакъги щун хуриб бугебщинаб цIоросаролъ бухIун, къвагъун рехулеб. ГIадамазул, хасго мискинзабазул, гьелъ цIакъ ракI бекизабулеб букIун буго. Гъоркьгоги щибго кваназе рокъоб жеги гьечIел, гьел цIакъ малъкъосараб хIалалда рукIун руго. Унго гьечIебищха гьаб балагь тIаса босулеб сабабин зигардулел, гьоркьоса къотIичIого инагьдулел рукIун руго. Гьеб мехалда кумекалъе ватун вуго цо херав чи. Гьес халкъалда абун буго цо мегIералде килищги битIун, гьадаб мегIералъул нахъехун рахъалда бугин цо нохъо, гьенибе гIурухъа цIураб лъим босун тIезе кколин, гьеб нохъода бугеб лъим гIурухъеги тIезе кколин. Гьеб мехалда цIад базе бугин кутакалда.\nЦIадалъухъ гIащикъал гIадамазги цо Абакар абулев чи витIун вуго гьев херав чияс абураб куцалда лъим тIезе. Ун вуго Абакар. Босун буго гIурухъа гел цIун гIурул лъим, щун вуго гьеб нохъоде. Гьенибе жанибе букIун буго цо гьитIинабго цер гьунеб гIадаб каратI, тIокIаб нухги букIун гьечIо. РакIги Абакарил махIги лъикI букIун гьечIо. Амма тIадкъараб жоги тIубачIого гIадамазда аскIове вилълъинеги намуслъун, кигIан хIинкъун вукIаниги, бачунаго лаилагьа илалагьгун, битIулаго салаватгун, цер гIадин хъурщун, гьениве жаниве лъугьун вуго. ЦIакъ захIмат букIун буго хIохьел цIазе. Эхеде ворхизе букIун гьечIо щибго рес, бакI. КигIан жаниве хъурщаниги, я лъим батулеб букIун гьечIо, я щибго сас рагIулеб букIун гьечIо. Унго дун гуккизейищха дос гуккараван ракIалде ккун буго Абакарида, амма дагьавги жанивегIан хъурщун вуго. Гьеб мехалда жаниса нохъо гIатIидго батун буго. Къеда ран ратун руго ясалъул рукь-рукьгIан риццатал гъалал, къеда рахъун ратун руго гIадамазул, хIайваназул суратал. Гьениб батун буго битIараб, тIад как балеб гIадаб ункъбокIонаб къоно. РагIизе лъугьун буго лъадал чулчули, гIадамазул зикру бачунел сасал. Абакар дагьав хIинкъун вуго. ТIокIав гьанив жанив чIун пайда гьечIилан лъугьун вуго. Жиндихъго букIараб лъимги гьенибе лъадалъе тIун, гьениса лъим босизе гьениб жанибго рахсидаги бан хIадурго батараб гел бегьун буго жанибе, гъобе ахаде, тIинде. ГIемер заман бан буго гьеб ахаде щоларого. Квешаб хъуди букIун буго лъадал. Цо нухалъ гел тIаде цIарабго бачIун буго гъуд цIурабгIан лъим. Гьедин гIемер тIинде гелги бегьун цIезабун буго жиндихъго букIараб гел. Вилълъун вуго гьениса къватIиве ва гIурухъе сапар бухьун буго гьеб лъим гьенибе тIезе. Щун вуго гIурухъе, тIун буго гьеб лъим гIурулъе. Нахъвуссунев вукIун вуго, нусго метра букIун гьечIо гIоралдаса гьесда аскIове щвезе. Бан буго чапун цIад, гъугъадун руго зобал, пирхун буго пири, хIалалъ ворчIун вуго Абакар рокъове лъутун. Гьелдаса нахъе гьеб лъим тIезе арав Абакарги, гьесда гьеб малъарав херав чиги росдал халкъалъ кIудияб къадруялда хьихьун руго.\nГIес кIанцIараб кьуру\nГъуниб районалъул Къорода росдада аскIоб буго гьебго районалъул Гьонода абураб росу. Машинаялда ани, Къородаса гьенибе буго 9 км, лъелго унел ругони - 2-3 километр. Гьеб росдал хIакъалъулъ буго цIакъ тамашаяб тарих. ГIемер гIакъуба бихьараб росу буго гьеб. ГьитIинаб букIиндалги батилаха (гьабсагIатги гьитIинаб буго – кинабниги 350-400 цIараки) цогидал чIахIиял росабаз рахIат толеб букIун гьечIо гьезие, тIаде кIанцIун жо бахъун, гIачи-бачал хъун, гьезул гьан бикъун, кванан.\nГьелъ букIун буго гьезул малъ къосинабун, рахIат хвезабун. Хасго гьезде тIаде кIанцIулел рукIун ГIасаб абураб, гIемер рикIкIада гьечIеб росдал гIадамал.\nГьале херал, лъимал гурони росулъ хутIичIеб, хутIарал бажари бугел гIадамал магъилъе, росу тун къватIирехун араб мехалъ рачIун руго цере-цере гIадин цо нухалъги гIасасел. КIудияб дандечIей гьабизе росулъ чиго ватичIеб мехалъ байбихьун буго росулъ батараб боцIи хъвезе. Гьан белъинабизе росдал майданалде рахъун руго. Гьеб росдал гIадамазда лъан буго, кумекалъе аскIоб бугеб Къорода росдал гIадамалги ахIун руго. Байбихьун буго рагъ. Гьонодисезул дагьал гIадамазде данде рахъун руго дагьалго дандияздаса цIикIкIарал гIадамал. Амма майданалда бакараб цIаги, белъунеб гьанги, кьабулеб къалиги, кьурдулел гIадамалги, гьабулеб сухIматги гIасасез кинго къотIизе тун гьечIо. Цо гьонодисев вукIун вуго ихтилат гьабулеб бакIалдаса гIемер рикIкIад гьечIого вахчун чIун. Цо заманалдаса гьес гьезде тIаде чIорбутIалдасан чIор биччан буго. Гьеб чIор доб зурма пулев вукIарасул зурмаялда жаниб щун, кIалдиб къан буго ва гьес гьаракь къотIизе тун буго. Гьеб заманалда тIаде щун руго къородиселги.\nРакIалда букIинчIеб къуват тIаде щведал, гIасасел риххун руго, лъутизе рекIун руго. Амма кире лъутилели лъаларого, анире рортун, дорехун хъатун рукIун руго. Ахирги малъ къосарал чагIи киналго нухалги ккун ратун, гьабилеб жо лъаларого, цо кьурулъа гъоркье кIанцIун руго. Гьединан лъураб бугилан бицуна гьонодисез гьеб кьуруялда «ГIес кIанцIараб кьуру» абураб цIар. Гьеб кьуру гьабсагIатги цIунун хутIун буго.\nСулдериде тIаде кудел кIанцIи\nМагIарухъ билълъараб гIадат букIиндал, цо заманалдасан (гьеб букIун буго цIакъго цебе заман) мадугьалихъ бугеб СалтIа ва Кудалиб росабазда гьоркьоб (гьанже гьеб кIиябго росу Гъуниб районалда гъорлъе уна) жахIда цIикIкIун буго.\nКиндай цоцазе кIвараб зарал зарал гьабилаян рукIунел рукIун руго гьел. Гьеб мехалъ кудалисезда ракIалде ккун буго жалго цIикIкIаралги ругелъул, гьитIинаб СалтIа росдаде тIаде кIанцIизе, гьединаб нухалдалъун гьезие заралги гьабизе. Гьеб мурадалда цо пуланаб къоялъ кудел кIанцIун руго СалтIа росдаде тIаде ва гIемер захIматго бихьичIого гьел жидеего мукIур гьарун руго. Байбихьун буго росулъ гьезул боцIи хъвезе, руччаби инжит гьаризе, бихьинал, херал, лъимал чIвазе ва жидедаго цере хIалтIизаризе.\nГIемераб заманалъ букIун буго гьеб балагь сулдерида тIад ханлъи гьабун.\n«Вай аман, Аллагьилан» хъахъусдилеб букIун буго гьеб росдал халкъ, тIаса унареб балагьги ракIалде щун. Кулдеридаги жалго лъикIал лъугьун нахъе ине ракIалде кколеб букIун гьечIо. Малъ къосараб сулдерил жамагIат маслихIаталъе ЦIадахIариса Къади абурав, халкъалда гьоркьоб къадру-къимат бугев чиясухъе бортун буго. ВачIун вуго гьев СалтIе. Къадица кулдерида абун буго:\n- Ле, гIадамал, гьаб гизма расги беццулеб ишги гурин, гьаб расги гIайиб гьечIел гIадамазе гIакъуба щай кьолеб? ГIела нужее гьаб гIакъуба-гIазаб гьазие кьураб, кIудияб баркала сулдерие гьанжелъагIан нужер гIакъуба хIехьараб. РачIа гьаб тушманлъиги жибго тун, кIиябго росдада гьоркьоб гьудуллъиги, вацлъиги тIегьазабизе», - ян.\nГьесул кIалъай кулдерил жамагIаталъ кIудияб гъираялда къабул гьабун буго. Сулдерил жамагIаталъги кIудияб гIажаиблъи гьабун буго гьев чиясул кIалъазе бугеб кIудияб махщалида. Гьесда цебеги гIемерал гIадамаз абун буго кулдерил жамагIаталда лъугIизе тейилан гьеб гизма, амма кудалисез гьелъухъ гIинтIамулеб букIун гьечIо. Амма ЦIадахIариса Къадица абураб гьез нахъчIван гьечIо ва гIемер кватIичIого жидерго Кудалире нахъуруссун руго, ва тIубанго СалтIа росуги эркенлъун буго.\nТамашалъарал сулдерица абун буго кинин дуда гьеб кIварабилан.\n- Дир тIоцебе чIужуялъ гьабуна адаб, гьелдаса мисал босун лъималаз, хадуб гIага-божараз, гьедин росдацаго, ахиралда дир адаб гьабуна бодуца», - ян абун буго Къадицаги. - Гьанже дир адаб гьабуларев чи гьаб сверухълъиялда гьечIо, гьалмагъазаби!»\nГьедин жаваб кьун буго цIадахIарисес сулдерие.\nАвтор: Багъатар ХIажиев\n» Бакълъулазул мугIрул\nГьай баркала,лъик1ал баянал руго!\nзаказ воздушных шаров ---- Вот о чем я вам хотел сказать сейчас ---- бонусы Slots City ---- Сколько нужно, все бери ---- взять займ онлайн


ЗАМАНА - ГIярбукIлизиб шадлихъ\n04 октября, 2019. Пятница 10:52\nНаб имканбакIиб ГIярбукIлизиб бетурхуси мягӀничебси байрамличи укьес. Ил сагаси гьуни бирнила хIянчи таманбарнилис хасбарилри, ва ишдусличибад бехӀбихьили гьар дус дурабуркIуси «Россияла Югла халкьла някъбани секIал дирнила фестиваль» бикӀуси балбуцличил бархбикахъилри.\nСавли нушала маршрутка МяхӀячкъалализибад батбихьиб ва сягӀят вецӀал диркухӀели нуша ГIярбукIлизи садаира. ГIярбукI дебали жагаси ши саби, амма илар мурталра дирихьми дирар. Ил бархӀира, гӀядатлибиубливан, иларти мер-муса нушаб гъагултачил ва дирихьмачил гьунидаиб. Нушала маршрутка ахъбируцад, гьатӀира тамашала жагадешуни гьаргдирулри. Дубуртала ургар дирихьми сарри, илдачир ахъли, нушара маршруткаличир, гьатӀира чедиб биалли, ГIярбукI.\nНуша ила даибхӀели, дирихьмала ва маркала асарлиур детаурти чяртли ванза бицӀилри. Ну пикривикӀулри балбуц дураберкIесара-дурахIеберкIесара или, илцадра хумарси аргъхӀели. Амма аргъла сегъуналра авара агарсигъунари разити гӀярбукӀантас — илди делхъли булхъулри, далуйтани бучӀулри. Бахъал адамти учибикилри шила дайлаб.\nБалбуц бехӀбихьиб шила бекI Куртаев ГӀябдусалам ГӀябдулхаликьовичли, гӀярбукӀантачи ва байрамличи бакӀибти гӀяхӀлачи разили дугьаизурли.\nГӀур гъай бедиб Дахадаевла районна бекӀ Жаруллагь ГӀямаровлизи. Илинира гӀярбукӀанти мубаракбариб разиси анцIбукьличил. Илини сагаси гьунила мягӀничебдешличила буриб ва гьуни бирухӀели кумекбарибси гьарил адамлис баркалла багьахъур. Сагаси гьунила бухъяндеш 9,2 километрличи абиркули саби.\nБалбуц шадлихъла аги-хIяйзиб бетурхулри. Даргала бурибти далайчибани чула гьайбатси тIама зайбулхъахъухIели, шила гьести гIямрула адамти бархли, яхӀбарес хӀебиубли, делхъличи кабулхъулри, илдас ванзаличирти чяртра бекIмахдулхъули ахIенри.\nГӀярбуканти мубаракбарес фестивальличи бакӀиб ДГУ-ла ректор МуртазагIяли Хулаттаевич Рабаданов ва университетла «Дила Дагъистан» ансамбль (МяхӀяммад МяхӀяммадовичли ва Лариса МяхӀяммадовнани бурсибарибти). Ансамбльли балбуцличи цалабикибтас жагати делхъ чедаахъиб.\nГӀярбукӀантани гIяхIлас гьалабихьиб выставкара: илар лерри дегӀлара жагати ханжал-шушкни, кулхми ва урцӀри. ЦабехӀтани, дебали жагадизурли, чус яра чис-биалра пешкешдарес или, илди исулри.\nАхӀерти гӀярбукӀанти, дигулра дила шайзирадра хIуша уркIи-уркIиларад мубаракдарес. ХIушала гIямрулизибси илцадра мягӀничебси анцӀбукьличил, ва хIушачи адамти шадиб бикуси сагаси гьуниван, хIушала цархIилти кьялубазирра гьатӀиралра дигести ва халати сархибдешуни диаб.


Цолъарал Штатазул пачалихъияв секретарь щвана Рималде\nЦолъарал штатазул пачалихъияв секретарь Джон Керри щвана Италиялде. Гьениб улкаялъул цΙияб хΙукуматалъул гΙахьалчагΙазулгун ва Израилалъулгун Иорданиялъул дипломатазулгун тΙоритΙизе руго сириялъул проблемаялда сверун кΙалъа-басаял.\nРималде Керри щвана Москваялдаса. Гьенибги россиялъул лидеразулгун гьес гьоркьоб лъуна сириялъул суал.\nАмерикаялъул пачалихъияв секретарь Цолъарал штатазул Россиялда вакиласул резиденциялда гьединго данчΙвана россиялъул гражданияб жамгΙияталъул вакильзабигун.\nГара-чΙвариялда гΙахьаллъана Москваялъул Хельсинкиялъул къокъаялъул бетΙер Людмила Алексеева, инсанасул ихтиярал цΙунулел «Мемориал» ва Human Rights Watch гΙуцΙиязул, «Агора» ассоциациялъул ва Гринпис гΙуцΙиялъул вакильзаби.\nГьез рорхизарурал суалазда гъорлъ букΙана россиялъул нухмалъиялъ коммерциялъулал гурел гΙуцΙиязде жалго «къватΙисел улкабазул агентал»хΙисабалда регистрация гьабиялъул мурадгун гьабулеб тΙадецуялъул проблемаги.


Унсоколо мухъалъул Временное росулъ хамиз къоялдаса нахъе халат бахъунеб буго къуваталъул идарабаз тIобитIулеб хасаб операция. Гьел тадбиразул хIасилалда чIваразул хIакъалъулъ батIи-батIиял баянал руго. Дагъистаналъул къуваталъул идарабаз кьурал баяназда рекъон гьенир хасал тадбирал жеги чанго къоялъ халат рахъинеги рес буго.\n18 сентябралдаса нахъе Унсоколо мухъалъул Временное росулъ терроризмалде данде чIараб хасаб низам лъазабун буго. Гьебги лъазабун росулъ гIадамазул рокъо-рокъоре ун, гьенир чIухьал ран, росулъе жанире-къватIире хьвадизе риччачIого къуваталзул идарабаз Временноялда рахчарал изнугьечIого яргъидгIуцIарал ралагьулел ругин лъазабулеб букIана.\nГьедин 2 октябралъул бакъанида гIадамазул рукъзабахъ хал-шал гьабизе унел хасал идарабазул хIалтIухъабазде кьвагьдон руго щалали лъаларел чагIи. НизамцIунулезде тIадекIанцIи гьабурал рахчун рукIиналда щаклъи бугеб мина сверунги ккун гьениб хасал тадбирал тIоритIулел ругин лъазабун букIана Дагъистаналъул къуваталъул идарабаз.\nГьеб хасаб операцияялъул хIасилалда чIваразул хIакъалъулъ батIи-батIиял кьолел руго хасал идарабаз. Дагъистаналъул жанисел ишазул министерлъиялъул вакилзабаз лъазабуна 2 откябралда Временное росулъ хасаб операция тIобитIулаго изнугьечIого яргъидгIуцIаразул лъабго чи чIван вугилан.\nГьел чагIи щалин цIехезе «Эркенлъи» радиоялъ Дагъистаналъул цIех-рехалъул идараялде ахIараб мехалда гьез лъазабуна цебехун рехсараб хасаб операциялда цохIо чи гурони чIван гьечIилан.\nГьевги тIаде балагьун щивали чIезабун бажарулеб хIалалда гьечIила, гьесул жаназа кьвагьараб жо щун цIакъго хвезабун бугила. Гьев щивали чIезавизе хасаб генетикияб анализ гьабизе кколила, гьелъул хIасилал лъазе ккани дагьалдасан анкь къваригIунилан бицана цIех-рехалъул идараялъул вакилас «Эркенлъи» радиоялъе.\nВременноялдаса гIадамазул хамиз къоялъ гьеб росулъ чIваразул хIакъалъулъ батIиял баянал руго. Гьезул рагIабазда рекъон хасаб операциялъул хIасилалда кIиго изнугьечIого яргъидгIуцIарав чIван вуго. Цо полициялъул хасаб бутIаялъул хIалтIухъанги лъукъун вуго. НизамцIунулезги тадсикъ гьабуна жидер цо хIалтIухъан лъукъун вукIин.\nГьеб хасаб операциялда чIварал чагIи щалали жеги лъаларилан бицана «Эркенлъи» радиоялъулгун букIараб гара-чIвариялда Временноялдаса Шамилицаги. Гьес гьединго бицана росулъе хутIарал гIадамазулгун бухьен гьабизе щолеб гьечIила жидехъе.\nГьенир гIемерисел руччабиги лъималги хутIун ругила. Бихьиназда росу тезабун бугила. ГЭСалда хIалтIулел бихьинал риччан рукIанила рокъоре, хутIарал гIемерисел Генуре гIагарлъиялъухъе ун ругила. Сон хасаб операция байбихьаралдаса нахъе гьениса гIебеде цин ток свинабунила, хадуб мобильнияб бухьен хвезабунила, гьединлъидал гьаб сагIат Временноялда лъугьа-бахъунеб жо мухIканго лъалеб гьечIила.\nШамиль: «Росулъ хал-шал гьабулеб мехалда гьениб цо минаялда аскIоб лъикI къачIараб бункер батун буго. Гьенибго батараб вагьабиязул гIарцул хабарги бугоха гьаниб бицунеб, мухIканлъи лъаларо. Хасал тадбирал тIоритIулагоги кIиго чи чIван вугин абунаха, гьелги жеги щалали лъалеб гьечIо».\nГьединго Шамилица бицана рузман къоялъул радалги Временноялда кьвагьа-гIанхъи рагIулеб букIанила, жиндихъе щварал баяназда рекъон гьениб халат бахъунеб бугила хамиз къоялъго байбихьараб хасаб оперцияйилан.\nГьединго гьес бицана 18 сентябралдаса нахъего къан бугеб Гендерил тоннельги 10 октябралда лъагIан къан букIине бугилан абурал баянал тIиритIизарун ругин гIадамазда гьоркьобилан. Цебе «Эркенлъи» радиоялъ бицун букIахъе къуваталъул идарабаз ва Дагъистаналъул тIалъиялъ кьурал ахирисел баяназда рекъон тоннель рагьизе ккола 5 октябралда.\nВременноялда терроризмалде дандечIараб хасаб низам лъазабун хадуб къан букIараб гьеб тоннель рагьи чанго нухалъ нахъ бахъун букIана. Гьаб сагIат гьенисан цохIо Рихьуниб ГЭСалъул хIалтIухъаби ва туннелалда хIалтIулел чагIи гурони хьвадизе риччалел гьечIо.\nВременноялда терроризмалде дандечIараб низам лъазабун хадуб гIадамазул ихтиярал хвезарулел рукIиналда бан гьенире ине хIалбихьун букIана халкъазда гьоркьосеб инсанасул ихтиярал цIунулеб "Хьюман Райтс Вотч" ва «Мемориал» идарабазул вакилзабазги.\nАмма къуваталъул идарабаз гьезул цонигиял риччачIо росулъе. Гьениб бугеб захIматаб ахIвал-хIалалъул ва гIадамазул ихтиярал хвезарулел рукIиналде кIвар кьейилан абун тIалаб гьабун инсанасул ихтиярал цIунулез гьал къоязда кагътал хъван руго Россиялъул президент Владимир Путинихъеги, Шималияб Кавказалъул Федералияб Округалда Россиялъул президентасул вакил Сергей Меликовасухъеги.\nВременный росулъ хасаб операция


БУЙНАКСКАЛЪУЛ БЕТIЕР ХIУСЕН ХIАМЗАТОВ ХЪУЛУХЪАЛДАСА НАХЪЕ АНА\nБуйнакскиялда араб соналъул сентябралдаса нахъе халатбахъараб политикияб къеркьей рагIалде бахъулеб буго. Жакъа гIарзаги хъван хъулухъалдаса нахъе ана шагьаралъул бетIер ХIусен ХIамазтов. Гьесул бакIалда нухмалъулевлъун вачIине рищун кIудиял ресал руго гьабсагIаталда бетIерасул хъулухъал тIуралев Амиров Закарьял абун рикIкIунеб буго бакIалъулал депутатаз. Буйнакскиялда унел хиса-басиязул хIакъалъулъ гIатIидго бицине буго Абакаров Рамазаница.\nБуйнакск шагьаралъул бетIер ХIусен ХIамзатов хъулухъалдаса ана жинцаго гIарзаги хъван. ГьабсагIаталда гьесул бакIалда ишал тIуралевлъун хIалтIулев вуго Амиров Закарья. ХIамзатов хъулухъалдаса нахъе ине кколилилан республикаялъул нухмалъиялъ лъазабун букIана сентябрь моцIалдаго.\nАмма шагьаралъул депутатазул мажлисалъ цониги чи къабул гьавулев вукIинчIо гьесул бакIалда. Гьез рахъ кколеб букIана цеве шагьаралъул нухмалъулевлъун вукIарав ГIусманов ГIусманил. Къануналда рекъон шагьаралъул бетIер вищизе ккола депутатаз, конкурсалъулаб комиссиялъ рихьизарурал чагIазда гьоркьоса.\nАраб соналъул ноябралъул байбихьуда ХIамзатовас живгоги хIухьбахъизе ун, жиндир бакIалда бетIерасул хъулухъал тIуралевлъун тана Мамаев Ильяс. 30 декабралда гьев хисана цевеккун Дагъистаналъул таможняялъул нухмалъулевлъун хIалтIулев вукIарав Амиров Закарьяца.\nГьебго заманалда цереккун ГIусманов ГIусманил рахъ колел рукIарал гIемерисел депутатаз лъазабуна жидеца гьаб нухалда Амировасул рахъ кколеб бугилан. Шагьаралъул депутатазул мажлисалъул 21 чиясда жаниса 12 чи хIадур вуго гьесие гьаракь кьезе. Депутатазул цояв Джанхаев Маратица «Эркенлъи» радиоялъе гьадин бицана:\nДжанхаев Марат: «ГIагараб заманалда лъазабизе буго шагьаралъул бетIер вищиялъул конкурс. Конкурсалъулаб комиссиялда гъорлъе уна нижер мажлисалъ вищарав лъабго чи ва республикаялъул бетIерас вихьизавурав лъабго чи. ГьабсагIаталда жеги цудунго буго абизе щал гIахьаллъизе бегьулелали конкурсалда.\nШагьаралъе нухмалъи гьабизе бокьарал чагIи гIезегIан рукIине бегьула. Амма гьанжего мухIканго абизе бегьула, депутатазул гIемерисез гьабсагIаталда шагьаралъул нухмалъулесул ишал тIуралев Амиров Закарьял рахъ кквезе бугилан».\nХIусен ХIамзатов Буйнакск шагьаралъул нухмалъулевлъун тIоцеве вищун вукIана 2007 соналъ. 2010 соналъ цIидасан вищун вукIана. 2015 соналъ шагьаралъул депутатазул рищиял байбихьизе кIиго къо хутIарабго гъоркь букIараб, ХIамзатовасул рахъ кколеб мажлисалъ гьев цIидасан жеги щуго соналъ бетIерлъун вищана.\nАмма хадурккун тIоритIарал рищиязда гьес нухмалъи гьабулеб «Цолъараб Россия» партия къуна. 21мандаталдаса 17 босана оппозициялда вугев ГIусманов ГIусманил рахъ кколеб «Россиялъул ветеранал» партиялъ. Дагъистаналъул бетIер Рамазан ГIабдулатIиповас доб мехалда республикаялъул парламенталъул сессиялда лъазабун букIана ХIамзатовас хъулухъ тезе кколилан, амма ГIусмановги данде кколарилан.\nХIамзатовас хъулухъалдаса нахъе иналъул гIарза кьуни Буйнакскиялда политикияб къеркьей лъугIула. Республикаялъул нухмалъиялъ ва гIемерисел бакIалъулаб мажлисалъул депутатаз рахъ кколеб бугони Амировас бигьаго тIалъи босизе бугилан хъвалеб буго «Черновик» газеталда. ГIусман ГIусановасул сверухълъиялда жеги чIванкъотIараб хIукму гьабун гьечIо конкурсалда гIахьаллъиялда хурхун. Гьесул рахъ кколеб буго щуго депутатас.


Исана МахIачхъалаялъул 68 къватIалъул нухал лъикIаб хIалалде рачине руго » Официальный сайт газеты «ХIакъикъат» («Истина»)\nГлавная » Общество - ЖамгIият » Исана МахIачхъалаялъул 68 къватIалъул нухал лъикIаб хIалалде рачине руго\nИсана МахIачхъалаялъул 68 къватIалъул нухал лъикIаб хIалалде рачине руго\nДобавил(а): istina от 14-06-2017, 14:24\nМахIачхъалаялъул промышленносталъул ва транспорталъул управлениялъ планалде босун буго республикаялъул тахшагьаралъул машинабазул рахъалъ бищун хIалуцараб хIалалда букIунеб 21 къватIалда лъурал машиназухъ гIарац босизе. Тахшагьаралда кинабниги букIине буго 2000 машина чIезе бакI. Цо сагIаталъ машина лъуралъухъ босизе буго 30 гъуруш. ТIоцебесеб 15 минут чIобого тола. Машина лъуралъухъ гIарац кьечIони, шоферасда 1000 гъуруш гIакIа къотIизе буго. Кинабго гIарац ине буго тахшагьаралъул бюджеталде, гьениса нухлул фондалде.\n2025 соналде МахIачхъалаялъул нухазул ахIвал-хIал 100 % лъикI букIине кколин абулеб буго тахшагьаралъул нухмалъиялъ. ГьабсагIаталда МахIачхъалаялъул нухазул 40% лъикIаб хIалалда буго. 2018 соналъул ахиралде нухазул 50% къачIазе буго. Исана МахIачхъалаялъул 68 къватIалъул нухал лъикIаб хIалалде рачине руго. ГьабсагIаталда нухал къачIаялда тIад хIалтIулел руго 39 техника ва 144 хIалтIухъан. Цо-цо къватIазда, каналалъул рагIаллъабазда лъун руго бетоналъул къанал, маххул чалал.\nШагьаралда ахIвал-хIалМашина поездгун багъизабуге!Нухал ругони, гIумруги букIунаШагьаралъул къватIал, къваридал нухалМетерисеб къоялде ишанги босун


Жакъа жамгIияталда кколел ругел хиса-басиязул цIайи магърибалдехунищ (запад) цIикIкIунеб бугеб машрикъалдехунищали (восток) руччабазул ретIа-къаялдасан бихьулин рикIкIуна цоцояз. Россиялъул субъект Дагъистаналъул цIайи машрикъалдехун цIикIкIараб бугин абураб хIукму гьабизе бегьулин гьеб теориялда рекъон, щайгурелъул республикаялъул росабалъ лъалаго цIикIкIунел ругин ислам- къагIидаялъ ретIел ретIарал руччаби. Гьезул 70гIан проценталъ исламияб ретIел ретIун бугин бицана жидерго росдал мисалалдалъун Казбек мухъалъул Дилим росулъа лъабго лъимадул эбел Зульфияца.\nЗульфия: «Дилималда руччабазул 70% хIижабал къан ругин абизе бегьула. Щайгурелъул гьаниб щибаб абухъе рузман къоялъ мажгитазда гьабулеб вагIза руччабазул ретIа-къаялда тIасан букIунелъул. Гьелъги батила руччабаз хIижабал ретIун ругел».\nЭР: «Руччабаз хIижабал жидеего бокьунищ ретIун ругел яги лъил букIаниги тIадецуялдалъунищ?»\nЗульфия: «БитIараб бицани, жидеего бокьун ретIунеб буго. Ясаца абулеб буго улбузда жидеца хIижаб ретIине бугин. Эбелаз абулеб буго нуж жеги гIолохъанго ругин, нуж шагьаразде цIализе ине ругин, цIалулел бакIаздаги гьеб бахъизабизе рес бугин, хадуб гьеб бахъизе батани, гьеб нужеца къагейин абулелги руго. Амма ясаз жалго бергьун ретIунеб буго гьеб. Школаздаги гIемерисел ясаз хIижабал къалел руго».\nЭР: «Буго исламалда рекъон ретIа-къарал ясал васазда берцин рихьулин абураб пикруги. Гьезда гьел сабру цIикIкIараллъун, гIодоре риччараллъун, гIадатал цIунараллъун рихьулел ругин».\nЗульфия: «Гьеб рахъги батила. БитIараб бицани, гьединаб пикру бугел ясалги ратула. Васазги абулеб буго жидее рокьулин гьедин рахчарал ясалин. Добги бичIчIун, жидеего росал щвезе хIижаб ретIунел ясалги руго. Руго хIакъикъаталдаги Аллагьасукьа хIинкъун ва жидеего бокьун хIижаб ретIунелги. Гьединал гIемерал руго».\nЦо-цо ясаз жидеего бокьун ретIунеб бугин Дагъистаналъе хасиятаб гуреб ретIел. Цебе умумузул букIараб чохтIоцин гIолилазда кколеб бугин гIарабазул улкабаздаса бачIарабин бицана Эркенлъи Радиоялъе гIолохъанай хъвадарухъан Гъаниева Алисаца.\nГъаниева Алиса: «Щияй ясалъул гьелъие гIилла жинди-жиндир буго. Цо-цо ясаз хIижаб къалеб буго рекIее бокьун, цогияз мода гьабун ретIунеб буго. Гьеб буго гIарабазул нилъер умумузул гуреб ретIел. ГIемерал гIолилазда кколеб буго гьеб нилъер ретIел бугин. Цо васас дида абунцин букIана чохтIо Ислам дингун цадахъ Дагъистаналде бачIараб бугин».\nАлисал пикруялда, цебе Дагъистаналда умумузул гIадаталги ислам- динги гармониялда цоцалъ рекъон рукIун ратани, жакъа умумузулаб кIочене тун гIарабазулаб цикIкIунеб буго. Гьелъ абухъе, Дагъистаналда тарихалда жанибго чIужугIаданалъул асар кидаго цIикIкIараб букIана, гьанже исламалъул асар кIодолъанагIан цебе букIаралде дандеккун, чIужугIаналъул бакI гьитIинлъулеб буго.\nГъаниева Алиса: «Дагъистаналда рокъоб руччабазул кIвар кIудияб букIана. Гьеб букIана гьезул бакIал. Бихьинал рукIунаан яги рагъда яги къотIнор. Гьанжейин абуни руччабазул ихтиярал дагьлъулел руго. Исламалда чIужугIаданалъул асар Дагъистаналда гьелъул букIараб асаралдаса дагьаб букIана».\nГьелъул пикруялда, Дагъистаналда буго магърибалъул асар цIикIкIараб цоги бутIаги. Кинаб рахъалдехун цIайи цIикIкIаниги умумузулаб кIочене толеб бугин. Дагъистан щиб жояли гьезда лъалеб гьечIин рикIкIунеб буго Алисаца.\nГъаниева Алиса: «МацIалги цIунизе, гIадаталги цIунизе рес кибха букIинеб гIолилал гьелде ругьунал гьечIеб мехалда. Жакъа дида лъалеб гьечIо Дагъистан кинаб бугебали бицине».\nМахIачхъалаялдаса Надира ретIа-къала исламияб къагIидаялда. Гьеб жиндир тIасабищи бугин бицана гьелъ Эркенлъи Радиоялъе.\nБусурманал руччабазул ратlлил коллекция "Чачанай", Дубай, 27Maр2012\nНадира: «Узухъада, дица ретIулеб ретIел чIегIераб кьералъул гьечIо. Щибай ясалъ жинцаго тIаса бищула щиб ретIинебали. Гьелъулъ щибниги квешаб жо дида бихьулеб гьечIо. ТIоцебе дица гьаб ретIел ретIараб мехалда дида рихьулел рукIана дидехун рокьукъго гIадамал ралагьулел рукIин. Гьанже дие гьелъул кIвар гьечIо, дун гьезда ругьунлъун йиго. Кин бугониги хIижаб ретIарал ясаздехун кIвар буссуна гIадамазул. ХIижаб ретIине дица хIукмуги гIемер тIад ургъун гьабураб буго. Дир эбел-инсуцацин къабул гьабулеб букIинчIо гьеб байбихьуда. Гьел дида божана дие ругьунаб букIараб ретIел дица тIокIаб босичIеб мехалда».\nИсламияб цIалул идараялда тарихалъул дарсал кьола Дадаев Мурадулаца.\nХалкъалъул ретIа-къай гьеб халкъалъ гIумру гьабулеб бакIалда, гьениб бугеб тIабигIаталда бараб букIунин ва жакъа исалмияб ретIелин абун, дагъистаналъул бихьиназги халатал гурдал ретlин ва ботIрода кIазал рай гьесда битIараблъун бихьулеб гьечIо.\nДадаев Мурадула: «ГIарабазул доба букIунеб ретIел нилъеда лъалаха. Дозул бихьиназ ретIуна хъахIал халатал гурдал. Додинаб ретIа-къай доба букIунеб гьава-бакъалде данде кколеб буго. 40-50 градусалъул хинлъи бугеб бакIалда гьеб ретIа-къай рекъарабги буго. Доз жеги ботIрода рала кIазалгIадал ххамал. Долги руго салул авлахъазда гьури бахъараб мехалда гьороца босун бачIунеб сали-хIуралдаса цIунизелъун гьурмаде рачунел жал. Жакъа Дагъистаналдаги Кавказалдаги гьеб къагIида хIалтIизаби дида битIараблъун бихьуларо. Нилъер букIана нилъерго гIадамаздаги бакIалдаги рекъараб ретIа-къай. Нилъер нилъерго тарихги, культураги бугелъул. Гьеб кIочене тун цогидаб гьаниб билъанхъизабиялъул магIна дида бихьулеб гьечIо».\nХунзахъа Муслиматицаги ретIуна ислам къагIидаялъулаб абулеб ретIел. Амма жинца ретIунелда ва хIижабалда гьоркьоб гьелъ батIалъи гьабулеб буго.\nЖиндие цебегоядаса бокьун букIанин гьединаб ретIел ретIине. ГIарабазул къагIидайин абиларин жинца гьелда шаргIалда рекъон, расги, гъеж-бохги бахчараб ретIелин абилин. Гьелдаса лъикIаб жо тIокIаб щибин букIунебин рикIкIунеб буго гьелъ.\nНилъер умумулги шаргIалда рекъон ретIел ретIунарел чагIи рукIанин жинца абиларин. Гьезги чохтIоги чIван бахчулеб букIанин рас. Гьанжейин абуни, гIарабазул къагIидаялдехун цIайи цIикIкIунеб бугин кколин, модаялъул асар батизеги рес бугин гьебин абулеб буго Муслиматица. Гьедин ретIа къалелги ругин, шаргIалде данде кколарел жал гьарулел, цо-цо гьединаз бокьа-бокьараб гьабулеб букIиналъ ракI-ракIалъ шаргIалда рекъон ретIа-къалезулги къимат хвезабулеб бугин рикIкIунеб буго Муслиматица.\nМуслиматица гIараб цIали гьабулеб букIана Шамалда. Гьелъ бицана жидее дарсал кьолел рукIарал мугIалимзабаца жидеда малъулаанин нужецаго гIумру гьабулел бакIазда ретIулеб ретIел ретIине кколин тIадруссараб мехалдайин. ЧIегIераб ретIел ретIун, паранжа бан-гьединал жал гьаругеян малъулеб букIанин жидеда гьезин.\nМуслимат: «Паранжа ретIун, чIегIараб ретIел ретIун нужедехунго кIвар буссинабулел жал гьаругеян абулаан нижеда. Добайин абуни, динияб гуреб-светский абулеб ретIел ретIарал чагIаздехун буссуна кIвар. Дора дозда рекъон, гьанир гьазда рекъон рукIаян малъулаан нижеда. Паранжа базего багейилан абулаан».\n100 соналдасан дагъистаналъул чIужугIадан 21 гIасруялъул авалалда кинан ретIа-къалей йикIараб абураб суалалъе кинаб жавабдай кьезе бегьила. Гьедин гьикъана нижеца гIолохъанай модельер Маринада.\nМарина: «Гьанже руччабазул ратIлилъ цIунун рукIунин абизе бегьула цересел накъищал. Гьанже меседалдасаги ясазе бокьулеб буго гIарац. ЦебегогIадин ратIлида нагъищал гьарулаго гьеб хIалтIизабизе хIаракат бахъулеб буго цо-цояз. Амма гьанибго абизе ккола гьединал цIакъ дагьал ругин. ХIижаб ретIаралги руго, магърибалъул абулеб къагIидаялда ретIа-къаралги далги цIикIкIун руго. ХIижаб чIегIараб бугони, гьей ячIинахъего вагьабияйлъун рикIкIуна.\nГьелдаго цадахъ, гьанир цо-цо ясал ретIа-къалеб куц бихьун гьезул моралиял принципалго гьечIин ккола. Нилъер халкъ ругьунлъун буго цо рахъалдаса цоги рахъалде кlанцlизе. 21 гIасруялъул авалалда дагъистанияй кин ретIа-къалей йикIарайин абураб суалалъе жаваб кин кьелебали дида лъаларо. Кинабго жуба-гъубан буго. Гьанже ясаз ретIунеб гъоркьан-тIасан баккараб ретIелгун рокъор гьел кин квал-квадулелалицин лъаларо. Нилъер умумузул букIараб санагIатаб ретIел музеязда гурони бихьуларо».\nГилай абулев гIолилас бицана жинца лъади ячунаго яс кин ретIа-къалей йигеяли балагьизе вугин, амма аслияб бакIалда гьеб букIине гьечIин. Гьелъул ботIрода жаниб ва ракIалда бугелъухъ балагьун ячине йигин жинца лъадийин абуна гьес.\nГилай: «Дида берцин бихьула ясазул черх бахчараб ретIа-къай. Гьелдалъун дида бихьула гьезул лъикIаб гIамал-хасият букIин. Масала гъуждул-бохдул рагьарай ясгун цо нухалда кIалъани, тIокIаб хIажалъи букIунаро гьейгун кIалъаялъул. РакIгъоларо гьединазде. Яхчарай ясалъухъ балагьун ккола кинайдай гьей йигоан. Лъадилъун ячине кканиги дун балагьилаан ясалъул ретIа-къаялъухъ. Амма гьанибго абила, гьеб бищунго аслияб букIине гьечIин. Гьелъул ботIролъ ва ракIалда бугебги лъазе ккола дида. Дица абиларо цере нилъер умумул квеш ретIа-къалел рукIанин абун. Гьанжеги дида кколаро киналго диналде гъорлъе лъугьун унго-унгоги ракI-ракIалъ бокьун гьедин ретIа-къалел ругин. Цо-цоял мода хIалел ратизеги рес буго».\nЖакъа магlарулалъул ретlа-къай


Открытый урок по родному языку - русский язык и литература, презентации\nОткрытый урок по родному языку в 7 классе по теме "Глаголалъул морфологияб разбор" Магомедгаджиева М. Г\nГлаголалъул морфологияб разбор. 7 класс Магомедгаджиева М. Г\nДарсил мурадал Глаголалъул хIакъалъулъ малъараб материал такрар гьаби; Глаголалъул морфологияб разбор гьабулеб къагIида бицине; Лъималазда разбор гьабизе бажари; Калам цебетIезабиялда тIад хIалтIи\nПихъ, пихъил гъутIби Ахбазан – абрикос БагIли – черешня Гени – груша ГьиндцIулакьо – кокос Жага – вишня Кокон – слива КIолкIона – алыча Соно – гранат ХIавагIеч – айва Чамасдак – финик Шагьбулут - каштан\nБерзулаб диктант ХIалти №3 Гьум. 186\nТакрар гьабизе суалал Глагол сунда абулеб? Глаголалъул байбихьул форма щиб? Инфинитив кинаб суалалъе жаваблъун бачIунеб? Кинал рукIунел глаголал? ГIадатал, журарал, составиял глаголазе мисалал раче. Кинал наклонениял глаголалъул нужеда лъалел? Чан заманияб форма бугеб глаголалъул?\nПредложениялда жаниб глагол Байбихьул форма (инфинитив) ГIадатаб, жубараб, составияб Наклонение Заман (бугони) Цолъул гIемерлъул форма (бугони) Бухьараб яги тIадчIараб Жинс (жинсиял глаголазул) Буголъиялъул яги гьечIолъиялъул форма Предложениялда жаниб кинаб членлъун ккун бугеб? Глаголалъул разбор\nЛаченги чучула, чи гIемерлъани, чаранги биуна, цIа гьалаглъани. Чучула (лаченги) – глагол, б.ф. – чучизе, гIадатаб, хабарияб, ар.з., ц.ф., тIадчIараб, буг.ф., предложениялда жаниб сказуемое Разборалъе мисал\nВачIинеги лъай, инеги лъай. ВачIинеги лъай – глагол, б.ф. – вачIине лъазе, сост., тI.н, ц.ф., тIадчI., буг.ф., сказуемое, ч.ж.\nВахъине лъаларев гIодов чIезавуге. Муса гIемер цIалдола. Эмен цIияб машинаги босун вачIунев вуго. Гьал предложениязулъ ругел глаголазул морфологияб разбор гьабе. Малъараб материал щула гьаби\nДарсил хIасилал гьари Глаголалъул морфологияб разбор гьабулеб тартиб бичIчIанищ лъимал? Суалал ругищ? Морфологияб разбор гьабизе ккани щиб лъазе кколеб?\nРокъобе хIалтIи 1. № 2 гьумер 184 ХIуччазул бакIалда хадур кьурал, магIна данде кколел глаголал-сказуемоялги лъун, предложениял хъвай. Щуго глаголги босун тексталдаса, гьезул морфологияб разбор гьабе. 2. Контролиял суалал ва тIадкъаял. Гьум 188\nМагомедгаджиева Марзигат Гитинма -на\nРусский язык и литература, 7 класс, Презентации\nЧитательская грамотность на уроках русского языка в 7 классе\nТема "Заголовок - ключевая позиция текста.Типы заголовков."(Проверочная работа)\nПрезентация на тему "ФИИЛЬ" ("Глагол")\nПрезентация "Орлица дагестанской поэзии - Фазу Алиевна"\nПрезентация к конкурсу по теме Расул Гамзатов


ГIисаев вице-премьерлъун теялъе гIилла щиб?\n3 сентябралда Дагъистаналъул хIукуматалъул вице-премьерлъун тIамуна МухIамад ГIисаев. Гьелде щвезегIан гьев вукIана туризмалъул комитеталъул нухмалъулевлъунги Хунзахъ мухъалъул нухмалъулевлъунги.\nГIисаев рикIкIуна гьанже бизнесмен АхIмад Билаловасул рахъалда вугев чилъун. Гьеб бичIчIулеб гьечIо республикаялда гIемерисезда. Щайин абуни гьабсагIаталда Билалов улка тун къватIив вугин абула. Сочиялда Олимпиялъул объектал ралел рукIана Билаловасул компаниялъ. Цинги гьениб Россиялъул тIалъиялъулгун рагIиги дандеккечIого, Билалов махIрум гьавуна Шималияб Кавказалда курортал ралеб компаниялъул нухмалъиялдаса. Гьедин хIасил ккечIо Хунзахъ мухъалъул Макьасда АхIмад Билаловас балеб букIараб курорталъулги. Гьеб гьанже гьесул вацгIал, олигарх Зиявудин МухIамадовас кодобе босун буго. Билаловасул заманалда Макьасда курорт баялъул ишги МухIамад ГIисаевасда тIад букIанин бицуна.\nДагъистаналдаса журналист Муса Мусаевас рикIкIунеб буго вацгIалзаби рукIаниги, олигархал Зиявудин МухIамадовги АхIмад Билаловги цоцазе конкурентал кколин. Гьедин жив кутакалда гIажаиблъизавунин гьеб хIужаялъин бицана Мусаевас ЭР-ялъе.\nМуса Мусаев: «Щайгурелъул республикаялъул бетIер Рамазан ГIабдулатIиповас гьанжелъагIан нух кьолеб букIана Зиявудин МухIамадовасул чагIазе. Масала, Хунзахъ мухъалъулги «Дагавтодор» абулеб гIуцIиялъулги нухмалъиялда тана Зиявудин МухIамадовасул гIадамал. Гьединлъидал мультимиллионер АхIмад Билаловасул чилъун рикIкIунев МухIамад ГIисаев вице-премьерлъун тей Зиявудин МухIамадовасе дандекколеб жо гуро. Гьединлъидал дида кколеб буго ГIисаев Дагъистаналъул нухмалъулев Рамазан ГIабдулатIиповас вице-премьерлъун тун ватилин кIиявго олигархасул мурадал цIунизелъун, ялъуни гьанже МухIамад ГIисаев ун ватулин Рамазан ГIабдулатIиповасул, яги Зиявудин МухIамадовасул командаялда гъорлъе».\n«Дагъистан» журналалъул бетIерав редактор МухIамад БисавгIалиевас ЭР-ялъе бицухъе, кигIан ГIабдулатIиповас тIалъи цIигьабизе кколин абуниги, хъулухъазда толел чагIи руго добго, басрияб таргьиниса: «цевехун кивалиго хIалтIун вукIана, хIалтIул хIалбихьи буго» абураб мисалалда. Гьанже хIукуматалъул вице-премьерлъун туризмалъул комитеталда вукIарав ГIисаев МухIамад тIамуравго гIадин, гьебго комитеталдаса вачун вице-премьерлъун тун вукIанин Анатолий Карибов абурав чиянги ракIалде щвезабулеб буго БисавгIалиевас. Амма гьез Дагъистаналде рачарал туристалги рагIичIила, амма хъулухъалъ тIараде рахунел ругила гьел. Гьединлъидал «Дагъистан» журналалъул редакторас суал лъолеб буго щиб квешаб жойин гьабураб гьез туризмалъул комитеталдаса рахъизе, ялъуни кинаб лъикIаб иш гьабураб гьениса рачун вице-премьераллъун тезе.\nЛъалин гьелъие жаваб гьечIеблъиянги тIаде жубана БисавгIалиевас. Советияб заманалда хъулухъазда гIадамал лъикI хIалтIунилан толел рукIун ратани, 90 абилел соназда рэкетлъи гьабун, гIадамал чIван толел рукIун ратани, жакъа кинал тIокIлъабахъ чи тIаде вачунев вугевали кинго бичIчIуларила.\nПалхIасил, гьанжелъагIан хIукуматалда хъулухъал рикьулеб къагIидаялъухъ балагьун, гьенив вице-премьерлъун магIарулав МухIамад ГIисаев тун вуго дагьалъ цевегIан гьеб хъулухъалдаса вахъарав магIарулав Абусупьян Хархаровасул бакIалда.\nГьабсагIаталда Дагъистаналъул хIукуматалда вуго анкьго вице-премьер. Гьезул кIигояв вуго республика тун къватIиса ахIаравги.\nХIажат ругищ жакъа Дагъистаналда миллиял парламентал?\nНухмалъи какизе бегьула...гΙадамал дагьал бакΙазда


«ЦЕРЕТ1ЕЯЛЪУЛ НУХАЛ, ИНВЕСТИЦИЯЛ ВА РАХЪИ БУГЕБ ТЕРРИТОРАЛИЯБ ЦЕБЕХУН ИН». - 18 Декабря 2016 - Хунзахская Газета "Сельский труженик, Росдал захIматчи"\nГлавная » 2016 » Декабрь » 18 » «ЦЕРЕТ1ЕЯЛЪУЛ НУХАЛ, ИНВЕСТИЦИЯЛ ВА РАХЪИ БУГЕБ ТЕРРИТОРАЛИЯБ ЦЕБЕХУН ИН».\n«ЦЕРЕТ1ЕЯЛЪУЛ НУХАЛ, ИНВЕСТИЦИЯЛ ВА РАХЪИ БУГЕБ ТЕРРИТОРАЛИЯБ ЦЕБЕХУН ИН».\nБокьараб ишалъулъ ц1акъ к1вар бугеллъун ккола приоритетал, х1алт1и цебехун бачиналъе х1ажатал къаг1идаби, церет1еялъул нухал ралагьи.\nИнсан лъедолев вугони, кинаб бак1алде уневали лъач1ого, гьесие гьалмагълъун нухлулаб гьури бук1унаро, гьединлъидал Дагъистан цебет1езабизеги гьеб кризисалъулаб ах1вал-х1алалдаса борч1изеги ккани, нилъеда бищун цебе лъазе ккола кинаб ах1вал-х1алалда бугеб т1убанго Дагъистанали, кинал церет1еялъул аслиял рахъал гьелъул ругелали.\nТ1олабго республикаялдаго г1адин, нилъер районалдаги ц1ик1к1араб к1вар кьолеб буго Дагъистан республика цебет1езабиялъе х1адур гьарурал приоритеталъулал проектал г1умруялде рахъинариялъе. Кинаб х1алт1и гьабулеб бугеб районалда гьел г1умруялде рахъинариялъеяли лъазелъун, жакъа нижер мухбир дандч1вана райадминистрациялъул бет1ерасул заместитель, гьел проектал г1умруялде рахъинариялъе жавабчилъи жинде т1аде кколев Г1аммаев Шамил Мух1амадовичгун.\n-Шамил Мух1амадович, бокьилаан лъазе кинаб х1алт1и унеб бугеб нилъер районалда рехсарал приоритеталъулал проектал г1умруялде рахъинариялъеяли?\nДагъистан республика цебет1езабиялъе г1уц1арал приоритеталъулал проектал г1умруялде рахъинариялъе жигараб х1алт1и гьабулеб буго нилъер районалдаги. Хасаб к1вар кьолеб буго налогазулаб база борхизабиялде, бец1лъудаса экономика борч1изабиялде, бюджет тун къват1ибехунисанги инвестициял районалде рач1инариялде.\nНилъер районалъул экономика цебет1езабиялъе, хасго гьанжесеб кризисги х1исабалде босун, к1вар бугеб приоритетлъун ккола туризм, щай гурелъул, районалда ц1ик1к1арал ресал ругелъул туризм цебет1езабиялъе.\nГьеб проект г1умруялде бахъинабиялъе х1исабалде босун буго районалъул ракьалда туристазулгин рекреационныяб къаг1идаялъул хасаб «Матлас» экономикияб зона рагьизе.\nГьеб мурадалда районалда рагьун руго 3 районазда гьоркьосел, 3 районалда жанисел, к1иго Мах1ачхъалаялде г1адамал раччулел маршрутал. Г1уц1ун буго районалъул туристазулаб ва инвестициязулаб паспорт.\nГ1умруялде бахъинабулеб буго Хунзахъ ва Г1арани росабазул ц1иял микрорайонал цадахъаб къаг1идаялда раялъул проект.\nРайоналъул туристал ц1аялъул мурадалда, къойидаса къойиде рагьулел руго гьалбал къабул гьарулел рукъзал. Гьедин, Х1ариколо, Сивухъ, Бакьагьеч1и росабалъ х1адур гьарун руго бокьараб мехалда гьалбал къабул гьаризе рес бугел рукъзал. Кват1ич1ого рагьила гьединаб рукъ Гъонохъ росулъги.\nАраб соналда гьединал рукъзабахъ къабул гьавун вуго 725 турист. Т1аде рач1арал гьалбадериегун районцоязе хьвадизе лъик1ал нухал ч1езариялъул мурадалда, анкьго километралъул манзилалда къач1ан ва асфальт т1ун раг1алде бахъунеб буго Ч1алда-Гьоц1алъ автомобилазул нух. Гьеб нухда бана 4 кьо. Хиса-басиял гьарун къач1алеб буго 6 километралъул манзилалда Г1ободаса Макьасде унеб нухги. Гьенибги лъуна 3 кьо. Кьуч1 лъун буго социалияб рахъалъ ц1акъго к1вар бугеб, нухлулазул киналго х1ажалъабазе жаваб кьолеб объект-Г1арани автостанция баялъеги. Районалъул г1адамазул г1умру-яшав лъик1лъизабиялъул мурадалда, к1вар кьолеб буго социалиял объектал раялде. Гьаб соналда бан кьуна 80 ц1алдохъанасе бак1 бугеб Ц1ада аслияб школа, К1ахъ ва Моч1охъ ясли-ахал, капиталияб ремонт гьабуна Ц1ада, Гьоц1алъ, Г1ахьалч1и, Уздалросдал ясли-ахазе.\nБан лъуг1изабуна поликлиникаялъе корпус, капиталияб ремонт гьабуна 14 росдал фельдшерлъиялъулгин акушерлъиялъул пункталъе.\nРан руго искусственнияб газонги бугел футболалъул майданал Гьоц1алъ, Г1орут1а, Заг1иб росабалъ, ралел руго Шотода, Г1обода ва Г1ахьалч1и росабалъги. Капиталияб ремонт гьабулеб буго Гьоц1алъ бугеб спортзалалъе, ралел руго Т1агьада, Шотода росабалъги спортзалал.\nГ1адамазе х1ухьбахъи гьабизе бак1 бук1иналъул мурадалда, нилъер районги, росуги бокьулев гьалмагъас гьабураб кумекалдалъун, Хунзахъ росулъ бана Зах1маталъул Бах1арзазул парк. Шотот1а росулъги бан буго лъималазе, ч1ах1иязе эркенаб заманалда х1ухьбахъи гьабизе Бергьенлъиялъулилан ц1ар лъураб парк. Гьенир буго г1одорч1араз берзул лазат босизе фонтан, рак1алда буго лъималазе расандизе хасаб бак1, ч1ах1иязе г1одорч1езе скамейкабиги лъезе.\nРайоналда росабазул г1умру ва маг1ишат цебет1езабиялъе г1уц1ун лъуг1ун руго анц1ила щуго росдае генералиял планал, т1адеги г1уц1улел руго 8 росдаеги.\nРайон цебет1езабиялъул мурадалда, ц1ик1к1араб к1вар кьезе буго районалда предпринимательство цебет1езабиялъе. Гьелъие г1оло г1уц1ун буго хасаб муниципалияб программаги.\nХ1алт1и гьабулеб буго районалдаса ва цогидал бак1аздасаги рес бугел г1адамалги г1ахьаллъизарун, районалъул территориялда инвестпроектал г1уц1изе.\n«Ц1ияб индустриализация» абураб проекталда хурхун щиб Дуца абилеб?\n-Гьеб проект г1умруялъе бахъинабиялъе г1оло районалда г1уц1ун буго гьенир ругел промышленниял предприятиязул реестр, муниципалиял заказчикал х1алт1изариялъе х1ажатал х1алт1абазул, хъулухъазул, къайи-къоноялъул сиях1ал. Контрактал хъвалелъул районалъул администрациялъ приоритет кьола бак1алъулал г1адамазе ва киналго х1ажатал тадбирал гьарула гьел ц1униялъе.\nПриоритеталъул проект: «Рахъи кьолеб пачалихъияб нухмалъи».\n-Сунде буссараб бугеб муниципалиял хъулухъчаг1азул х1алт1и. Бугищ гьениб рагьун бицин?\n-Муниципалиял хъулухъчаг1азул х1алт1и камил гьабиялъул мурадалда, нилъер районалъул администрациялдаги, муниципалиял хъулухъчаг1и х1адур гьарулеб ва гьезул квалификация борхизабулеб Централдаги гьоркьоб къот1и-къай гьабун буго. Районалда г1уц1ун буго муниципалиял хъулухъчаг1азул резерв. Гьаб соналда гьениб квалификация борхизабун буго 9 чияс. Г1уц1ун буго чияда рач1ел, жалго жидедаго ч1арал экспертал ва пикруцоял жамг1иял организациязул вакилзабиги гьоркьоре рачун жамг1ияб совет. К1удияб х1алт1и гьабулеб буго сетазул киналго каналаздасан ц1иял харбал, тарбия кьеялъулал, х1албихьи босиялъулал тадбирал рихьизариялде. Г1уц1ун буго мухь кьун х1алт1улеб CMS 1C-Битрикс. Гьелда лъола 2009 соналъул 9 февралалъ бахъараб № 8 Федералияб законалъул киналго т1алабазде данде кколел пачалихъиял организациязул х1укмаби.\nХ1алт1и гьабулеб буго ведомствабазда ва жибго администрациялъул отделазда гьоркьоб электронияб документазул оборот гьабиялъул система х1алт1изабиялъе.\nКинал рук1аниги пачалихъиял яги муниципалиял хъулухъал т1уразе ккани, нилъер г1адамал ине кколаан г1емерал г1уц1абазде. Гьелъ г1адамазул г1емераб заманги гьелда т1ад унаан. Гьебги х1исабалде босун, киналго хъулухъал цого бак1алда т1ураялъул мурадалда, райцентралда г1уц1ун бук1ана г1емерхъулухъазулаб центр-МФЦ. Гьеб х1алт1и жеги бигьа гьабиялъул мурадалда, райцентралда бугелда т1адеги, Г1орут1а, Гьамущи, Гьоц1алъ, Уздалросулъ, Бакьагьеч1и росабалъги рагьун руго гьединалго централ. Х1исабалде росун руго хут1арал росабалъги рагьизе.\nПриоритеталъулаб проект: «Рахъи кьолеб агропромышленныяб комплекс».\n-Район цебет1езабиялъул нухда к1вар бугеб бак1 ккола росдал маг1ишаталъги. Кинаб к1вар кьолеб бугеб нилъер районалда гьеб бут1аялде?\n-Нилъер районалда к1вар кьолеб буго рекьарухъабазулгин фермеразул маг1ишатал, производствоялъул кооперативал, СПКял, церет1езариялде. Гьедин, раг1алде рахъунел руго Хьиндахъ росулъ «Сокол» рекьарухъабазулгин фермеразул маг1ишаталда ччуг1а г1езабиялъе гьарулел х1алт1аби. Лъаг1алида жаниб гьелъ кьезе ккола 7-8 тонна форелалъул. Гьединго форель г1езабиялъе, Гьоц1алъ росулъ лъабго бак1алда лъун буго х1ажатаб къайи-къоно.\nУздалросулъ цо гектаралда ралел руго теплицаби. Харахьи, Гъоркьколо СПКязда рахьдалгин товариял фермаби, Гиничукь СПКялда бан лъуг1улеб буго 5-7 азарго г1анк1у г1езабулеб птицеферма. Районалъул ракьалда ран руго 2 СПоК: «Нуси» Ц1ада ва «Парси» Харахьи.\nАхихъанлъиялъулабин лъазабураб 2015 соналъ районалда ч1ана 40 гектаралда пихъил гъут1би, исана 2 гектаралда Гьоц1алъги ч1ана гьел, хадуб гьеб бахинабуна 8 гектаралде.\nАраб соналда 4 КФХялъе щвана грантал «Байбихьул фермеразе кумек гьаби» программаялда рекъон 1 миллионгун 240 азарго гъурущ, РФялъул росдал маг1ишаталъул министерствалъул регистралда руго Дагъистаналдаса 60 тайпадулал предприятиял гьезда гьоркьоса-12 маг1ишат нилъер районалдаса ккола.\nПросмотров: 208 | Добавил: NiGMaT | Рейтинг: 0.0/0


GoWikipedia - Портал:Дин — Википедия\nШагьадат (гӀар. الشهادة — хІарпияб нугІлъи гьаби; аби (баян)) — цо гурони гьечIев, вати тIадав Аллагьасда божи ва МухІаммад авараг Аллагьас халкъалде дин босун витIарав илчи вукIиналда божи. Гьединго шагьада абураб рагIи бачIуна шагьид абураб магIнаялдаги, ай диналъе гIоло къеркьо хварав чи абураб.\nАшгьаду алля́ илягьа илля Лла́гьу ва ашгьаду анна Мух̣Іаммадан расу́лю Лла́гь\nАслияб текст (гІараб.)\nКъокъаб куцалда шагьадаталъул магIна бачIуна гьадин: «Дица нугІлъи гьабула ракІ чІун, лъан, хІакълъунго жиндие лагълъи гьабизе кколеб щибго гьечІоян, цо вати тІадав Аллагь гурого, ва дица нугIлъи гьабула, хIакълъунго МухІаммад — Аллагьасул халкъалда дин малъизе витIарав авараг вукIиналда». ШигIитаз битIулеб шагьадат батIа бахъула суннитаз битIулелдаса, тIаде жубараб «ва ГIалийюн Валийю Ллагь» - абураб рагIиялъ, ай "ва дица нугIлъи гьабула ГIали Аллагьасул вали вукIиналда" - абураб. Шагьадат битIи ккола инсанас исламияб дин босиялъе бищун аслияб шартIлъун. Исламалда жаниб шагьадат битIарав чиясул би тIей хIарамаб буго. (жеги цӀализе…)\nГьитӀинай бусурманчӀужу Аварагасул мажгиталда, Мадина (СагӀудиязул ГӀарабия)\nЦӀияб Заветалда рекъон, Азиялъул шагьар Фиатираялдаса гамчӀал ричулей гӀаданалъ Европаялъул гӀадамазда гьоркьоса тӀоцебе босун буго насранияб дин.\nСловакия — Евроцолъиялъул цохӀого-цо пачалихъ буго жиндир ракьалда цӀогӀанги мажгит базе беччечӀеб.\nЖугьутӀазул папзабаца некӀсияб тухумалъул наслабазухъан дозул тӀоцебе гьабураб лъимер бичун босула.\nХабалазда сверухъ чамалиго шагьар букӀана гӀуцӀун хабалазе гӀибадат гьабулел "бусурбабаца".\nДунялалда бищун гӀадамазда гьоркьоб билъанхъараб цӀар буго "МухӀаммад" (аварагасул цӀар).\nКъуръаналда жаниб "бихьинчи" абураб рагӀиги "чӀужу-гӀадан" абураб рагӀиги кӀиябго 24 нухалъ рехсон буго.\nДиниял ягьудияз цӀакъ кӀвар кьола христианлъилъул ишараби, мисалалъе, хъанч (†), хӀалтӀизарунгӀутӀиялъе. Масала, цо-цо цӀалдохъабаца "+" лъоларо, гьелъул бакӀалда кӀалагъоркье сверараб "т" яги цогидаб жо лъола.\nМаккаялда бугеб ХӀарам мажгит ккола дунялалда бищунго кӀудияб мажгит: 89 м борхалъиялъул 9 минарет, 88,2 га ракьалъул.\nГӀурус мацӀалдаса макъалабазул таржама гьабизе гьариял: Православие (буссинабиялъе), Иисус Христос (буссинабиялъе)\nЦогидал мацӀаздаса макъалабазул таржама гьабизе гьариял: Ницше, Фридрих (буссинабиялъе), Юсуф авараг[шаблон нахъбацӀцӀине], Хадид Ясин (буссинабиялъе), ХӀамза ибн ГӀабд Ал-МутӀтӀалиб (буссинабиялъе), Конфуций (буссинабиялъе) Кант, Иммануил (буссинабиялъе),\nБосараб бакӀ — «https://av.wikipedia.org/w/index.php?title=Портал:Дин&oldid=60765»\nВикипедия:ХӀалтӀулареб шаблонгун макъала Буссинабун гьечӀо\nАлфавиталда рекъон порталал


Амировасул рахъккуразул митинг МахIачхъалаяда\nАмировасул рахъккуразул митинг МахIачхъалаяда,12Aпр2014\n12 апрелалда МахIачхъалаялда къасд гьабулеб букIана гьабсагIаталда туснахъалда вугев шагьаралъул экс-мэр СагIид Амировасул рахъккураб митинг тlобитlизе. Гьенив вукIана гIага-шагарго азариде гIагарарав чи. Цебесеб къо 11 апрелалда МахIачхъалаялъул администрациялъ официалияб куцалда лъазабун букIана гьеб митинг гьабизе гьукъун бугилан. Амма митинг гьабулеб бакIги хисун, гьеб гьукъа-къаялъухъ гIенеккичIо рукlине къасд гьабулеб букlана Амировасул рахъккураз. Гьез тlалаб гьабулеб букlана Амиров туснахъалъув кквечlого рокъосел шартlазда жанив кквейин ва цогидаб.\nМахIачхъалаялъул цеве вукIарав мэр Амировасул рахъккураб митинг тIобитIана МахIачхъала бакьулъ бугеб «Россия» кинотеатралда цебе. СагIаталдасаги цIикIкIун мехалъ къан букIана имам Шамилил цIаралда бугеб шагьранух. ГIадамал нахъе гъезе гьенире рачIун рукIана маскабаз гьурмалги рахчарал низам цIунулел. ЧитIир гьабун чIезарун рукIана рагъулал автомобилалги. Амма гIадамал нахъе унел рукIинчIо. Инаризе гьезги кIудияб хIаракат бахъулеб букIинчIо. ГIицIго абулеб букIана гIадамазда нахъе-нахъегIан къайилан.\nЦо заманалда нахъегIанги къан, гIадамал цIидасан нух бакьулъе ракIарулел рукIана. Цинги гьез зама-заманалдасан ахIулаан СагIид Амировасе эркенлъи кьейилан, цинги ракIалде щолаан Россиялъул президент Владимир Путинги. Жал Путинил курсалъул чагIи ругилан ахIулаан гьез, хадубго тIаде жубалаан «Аллагьу Акбар» абунги. ГIадамазухъ кодор ккун рукIана лъикIаб куцалда рахъарал Амировасул суратал, гьел суратал рахъун рукIана гIолилаз тIад ретIарал футболкабаздаги. ГIезегIан хъвай-хъвагIаял гьарурал игIланалги ругоан гьезухъ. Масала, гьадин хъван букIана гьениб: «СагIид Амиров вуго хъачагъазда цеве вуцIцIухIун чIечIого, гьезда данде къеркьей гьабулев политик», «Владимир Владимирович, СагIид Амиров ккола Дагъистаналдагун Россиялда парахалъи букIиналъе гарантия кьолев чи».\nМитингалда цIикIкIанисел гIадамал жидедаго гьоркьор дарги мацIалда кIалъалел рукIана (абулеб букIана гьел ругин Амировасул росулъа чагIи). Гьел рукIана батIи-батIияб ригьалъул чагIи. Херал руччабигицин рукIана. ГIолохъанал даргияз гIурус мацIалда цоцада абулеб бугоан некIого, Амиров туснахъ гьавун байбихьудасанго гьабизе кколаанин нилъеца гьадинаб митинг, щибин лъалеб, цевего эркен гьавизеги бегьулаанин гьев.\nПатIимат ХIайбулаева: «Дун щай гьаний йигеян гьикъани, дица абилаан гьев Амиров кутакалда къвакIарав, ритIухъав чи вугилан абизе яхъун йигин дун гьанийилан. Къуватал чIезарула гьес, загIипал цIунула. Дида чанги пенсионерал лъала гьесие Аллагьас жеги гIумру кьейгин гьарулел. Хъулухъаздаги гьес гIадамал миллаталъухъ балагьун гуро толел рукIарал. МагIарулал, даргиял, лъарагIал абун толароан, гьезул лъаялъухъги бажариялъухъги балагьун толаан. КIиабилев гьединав чи гьечIилан абизе кIола дида рекIеда тIад кверги лъун.\nСагIатгIан мехалдасан низам цIунулезда кIвана «Россия» кинотеатралда цебе бугеб шагьраялдаса гIадамал нахъе цузе. Цинги гьез цоцада абулеб бугоан аслияб майданалде, хIукуматалъул минаялде цере рилълъине ругилан. Гьедин гьел Ярагъиясул къотIнорехун къокъана. Цинги цо заманалдасан гьезие нухги ккун чIана гъораса тIаде лъелго, къокъаги гьабун рачIунел, омоналъулал. Гьедин гIадамазул руккел, щиб гьабилебали лъаларого, чIун хутIана. Хадуб цояс мегафоналдасан ахIана гьениб гIагарда бугеб ахикье ракIаризе ругилан. Гьел ана ахикьехун, гьездаго хадур ана омоналъулазул тIелги. Гьенир дагьалъ мехалъ руккелги гьабун, гIадамал рикьа-риххана. Хасго гIисинал гIолилаз байбихьана гьениса тIуризе. Гьеб мехалда ахикь кьвагьи бахъан. Омоналъулаз гьаваялде кьвагьизе байбихьана, гIадамал нахъе тIуризелъун. Цо-цоязда гьез тIилалги кьабана.\nШагьаралда бицунеб буго гьеб митингалде гIадамал гIарац кьунги рачIинарулел рукIанилан.\nАбула митинг гьабураб бакIалда аскIоб бугеб кинотеатрги Амировасул вас бетIергьанаб бакI бугилан. Амма гьел ралъдал рагIалда, Родопалъул къотIнор ракIаризе кколаан. Гьедин лъазабун букIана кIиго анкьалъ цебе тахшагьаралъул мэриялде гьез кьураб гIарзаялда. Амма гьеб кIиго анкьалда жанив МахIачхъалаялъул нухмалъулевги хисана, гьедин11 апрелалда тахшагьаралъул администрациялъ официалияб куцалда лъазабуна митинг тIобитIугеян. Гьеб бугин къанун хвезаби. Щайин абуни пуланаб гIайибги гIунтIизабун туснахъалъув вугев чиясул рахъккун митингал, яги цогидал акциял тIоритIулел ругони, диванчагIазде гьабулеб тIадецуйлъун, асарлъун рикIкIунеб буго гьеб къануналъ.\nМахIачхъалаялъул мэрасда сверухъ хIаял\nАмировасул рахъккуразул митинг\nМахIачхъала – бищун хIинкъигьечIеб шагьар


Дербент мухъалъул бетIер Къурбанов ккун вуго\nDagestan / Kurbat kurbanov derbent\n1 октябралъ Дагъистаналъул цIех-рехалъул идарабаз ккун вуго Дербент мухъалъул бетIер Къурбанов Къурбан. Гьес жиндирго хъулухъалдаса цIикIкIун пайда босиялъул щаклъи буго къуваталъул идарабазул. Гьеб ишалда хурхун диваналъ хIукму къотIизегIан кIиго сордо-къоялъ ккун вуго гьев.\nАрбагI къоялъ МахIачхъалаялде цIех-рехалъул идарабаз сурав босизе ахIун вукIун вуго Дербент мухъалъул бетIер Къурбанов Къурбан. Гьелдаса хадуб къуваталъул идарабаз ккунги вуго гьев.\nКъурбановас жиндирго хъулухъалдаса букIине кколелдаса цIикIкIун пайда босиялъул щаклъи бугин лъазабулеб буго хасал идарабазул вакилзабаз. Гьелда хурхун кIиго сордо-къоялъ ккун вуго гьев.\nДагъистаналъул цIех-рехалъул идарабазул пресс-хъулухъалъул бетIер Темирбегов Расулица «Эркенлъи» радиоялъе бицана официалияб къагIидаялъ Къурбановасде жеги гIайиб гIунтIизабун гьечIилан.\nРасул Темирбегов: «Жеги гьесде гIайиб гIунтIизабун гьечIо, жеги туснахъ гьавунги гьечIо. Диваналъ хIукму къотIизегIан кIиго сордо-къоялъ гьев ккун тезе ихтияр буго нижер.\nНижеца гьеб иш диваналде кьун буго, гIагараб заманалда гьез къотIизе ккола хIукму. Къурбановас жиндирго хъулухъалдаса букIине кколелдаса цIикIкIун пайдаги босун хIукуматалъул ракьал рикьиялда щаклъи буго цIех-рехалъул.\nГьелда бан унел рукIана моцIгIанмехалда цIех-рехалъул хIалтIабиги. Диваналъ Къурбановасда гIайиб бугилан чIезабуни гьев 7 гIан соналъ туснахъ гьавизеги бегьула».\nКъурбановасде гIунтIизарулел гIайибал кьучIгьечIеллъун ругин рикIкIуне буго экспертаз. Гьез абулеб буго батIаго гьев Дербент мухъалъул бетIерги хIурулгIин гьечIила, амма гьесда сверун гьабурабщинаб багъа-бачари тIалъиялъул амруялда рекъон байбихьун бугилан.\nБокьани гьединал гIайибал Дагъистаналъул щивав хIакимчиясде гIунтIизаризе бегьулила. Рамазан ГIабдулатIиповас нахъе айилан абураб мехалда Къурбановас хъулухъ тезе инкар гьабиялъ щиб гьавунги гьев хъулухъалдаса ватIа гьавизе къваригIун бугин республикаялъул нухмалъиялъейилан лъазабулеб буго гьез.\nРакIалда щвезабилин Рамазан ГIабдулатIиповас лъабго моцIгIанаб заманалъ цебе Къурбановасдаги Казбек мухъалъул бетIер МахIачев ГIабдуладаги хъулухъ тейин лъазабун букIана. МахIачев гьес малъараб гьабун хъван гIарзагун нахъе ана Къурбановас ине инкар гьабуна.\nЖив халкъалъ вищарав чи вугила, жиндир болжал лъугIичIого жив кивениги инеги гьечIин чIана Дербент мухъалъул бетIер.\nГьес нахъе ине инкар гьабиялъ ургъун рахъунги гьесде гIайибал гIунтIизаризе лъугьанин хасал идарабийилан рикIкIунеб буго журналист ХанмухIамадов МухIамадицаги.\nГьес бицухъе хасал идарабаз Къурбановас жиндиего бокьухъе рикьун ругин абулел пачалихъалъул ракьал, Дербент мухъалъул ракьал рукIун руго.\nКъурбанов хъулухъалдаса вахъизе багьана къваригIараб мехалда гьел ракьал мухъалъул гурел республикаялъул ругин абун гIиллаги батун, гьесда гьабунин гьеб ишалда сверун ахIи-хIурилан бицана МухIамадица «Эркенлъи» радиоялъе.\nХанмухIамадов МухIамад: «Гьел ракьазул гIурхъабигицин чIван гьечIо, ай гьел мухъалъул ракьал ккола. Къануналда рекъон мухъалъул бетIерасул ихтияр буго мухъалъул ракьал гIадамазухъе хIалтIизаризе кьезе. Гьел бакIал раялъе гурелъул кьолел рукIарал, гьел магIишатияб пайда босизе кьун рукIана халкъалъухъе.\nГьезул гIемерисез цIолбол ахал гьарун рукIана гьел ракьазда. Гьел ракьал гIадамазухъе кьеялъул ишги къануналда рекъон гьабун букIана. Гьезул щивасухъе кколел документалги кьун рукIана, ракьул ишал тIуралеб идараялда хIисабалдаги лъун рукIана гьел.\nГьалщинал соназ щибго абулеб букIинчIеб Дагъистаналъул мал-мулкалъул министрелъиялъи лъугьана гьел ракьал республикаялъул ругин лъазабизе.\nГьелда хурхун гьеб министерлъи диваналдеги кьун букIан Дербент мухъалъул администрациялъ. Диваналъ хIукму къотIун бахъинегIанцин чIечIого цIех-рехалъул идарабаз такъсиргьабиялъул иш рагьана Къурбавовасда тIад.\nГьеб киналъго бихьизабун буго ургъунго Къурбановасде данде гьабулеб иш букIин гьеб».\nГьединго «Эркенлъи» радиоялъ ХанмухIамадов МухIамадида цIехана нагагь Къурбанов хъулухъалдаса нахъе ани гьесул бакIалда щалин рачIине бегьулелилан.\nГьесул рагIабазда рекъон гьаб сагIат бищун цIакъ Дербент мухъалъул бетIерлъуде рачIине къваригIарав чи рагIула цеве гьебго мухъалъул полициялъул бетIерлъун вукIарав полковник Мамедриза Шахбазов.\nЖурналистас бицухъе Дербенталъул чогърол заводалъул бетIер СагIадулаев МухIамадица кумек гьабулеб рагIула Шахбазовасе гьеб хъулухъалде вачIине.\nРамазан ГIабдулатIиповас Къурбановасул бакIалда Дербент мухъалъул бетIерлъун тIамулев вукIарав, цеве Дагъистаналъул юстициялъул министрлъун вукIарав РахIимов Азади гьеб хъулухъалде вачIинарин тIокIавин абулеб буго журналистас.\nГьанже РахIимов тIамун вуго Дагъистаналъул бетIерасул администрациялъул нухмалъулев хисулевлъун.


«ХIадурав» Манап | Аварский сатирический интернет журнал\n«ХIадурав» Манап\tНайти:\nКибе гъугъарабги Гъуни-магIардеян абухъего «БагIарав векьарухъан» колхозалдаги кинабго къваригIел гьечIебщинаб хIалтIи Манапил бетIералде бачIунаан. Колхоз гIачиязул чIчIверу бокьал рахъизеги гьасде, силосалъул гвандабахъеги гьав, магIарда капурго хвараб жоялъул цIоко-тIехь бахъизеги гьасде…Гьединал ва гьезда релъарал,цойги колхозчагIи рахъунареб хIалтIаби гьабизе кидаго гьав пакъирасде буюрулаан пирсидателасги биргадирасги.\nЖивго Манапги вукIана кIвахI гьечIев, лебалав, чIетI гIадав чи ва жигарав хIалтIухъан. Манлъараб жо нахъчIвазе кIоларев чи вукIиналъ хIамидаса гъалдибергIанги гьасда рекIарал тIасаго рещтIунароан гьел хIакимзабиги.Саламатаб мухь кьолареб , хван щинал хIалтIаби колхозалъе гьарулев вукIун жиндирго рукъалъе жо гьабизе щунгутIиялдаса гIагалунги вукIунаан гьав.\nЦо къоялъ жиндирго рагьда-къеда хIалтIи гьабула вугев гьасда рихьула агрономги биргадирги жиндихъего рачIунел. Гьанжеги цо жо манлъизе рачIина ругинха «чул тIутIал» ян пикруги гьабун гьас хехгьабун рагьдаса хIатIал ракIарула..\nДорасанго ригьнив квалквадилев Манапида бер чIварал гьал хъулухъчагIиги параялде тIаде щола. Амма я тIокъода я рагъида Манап ватуларо. Цинги ригьние раккула. Ригьниги щибаб рокъоре раккула кивго Манап ватуларо. Гьедин рукIадго агрономасда цо сас рагIула мангиялда гъоркьан. Шаклъарал гьал мангиялде рехараб цIахаги борхизабун гъоркье раккидал, кIичIван къуларав Манап вихьула гьенив.\n- Мун гьенив мангиялда гъоркьгIаги щиб гьабулеван гьаз гьикъидал\n— Дагьабищ букIунеб мангиялда гъоркь гьабизе хIалтIиян кьварун кIалъала ццин бахъарав Манап ))\nПараялдего чуча-хъухъун ццингин, лъахь-лъахьиялда къватIивеги хъурщула. Хасияталъго «ХIадурав» Манап хIадур вугинги бихьизабулаго. Автор Сайгидахмед Ахмеднабиев\nФото коллаж М.Аварский\nразмещено в: Лъугьа-бахъараб


Чачан республикаялъул бетIерасул гIакълучи Бувайсар Сайтиевас жиндирго кандидатура лъун буго Дагъистаналдаса Пачалихъияб Думаялда рукIине ругел рищиязда гIахьаллъизе.\nДагъистаналъул Хасавюрт шагьаралдаса кколев вугониги, ахираб заманалда Сайтиев тIубанго Чачан республикаялъул чилъун лъугьанин ва гьес гьеб республикаялъул мурадал цере кколин рикIкIунеб буго цо-цо экспертаз.\nЛъабцIул Олимпиялъул хIаязул чемпион ва Чачан республикаяъул бетIер Рамзан Къадировасул гIакълучи Бувайсар Сайтиевас Пачалихъияб Думаялде рищиязда гIахьаллъизе кандидатра лъун буго Дагъистаналда бугеб «Единая Россия» партиялъул бутIаялъул рахъалдаса.\nСайтиевас кандидатура Дагъистаналдаса лъейлда бан батIи-батIиял пикраби загьир гьарулел руго экспертаз. Цоязул пикруялда гьев Хасавюрт мухъалда гьавурав ва гIурав дагъистанияв вугониги, кколев вуго чачан миллаталъул чи, гьединлъидал, гьесие Чачан республикаялъул мурадал гIагарал кколел руго.\nГьел экспертаз ракIалде щвезабулеб буго Дагъистаналда ГIавухъ мухъ бахъинабиялъул суал бищун цIакъ борхун багъа-бачари гьабурав чи Сайтиев вукIаравлъи.\nХIакъикъаталдаги квеш ккараб жо бугин, гьединал конфликталъулал ахIвал-хIал гIуцIулел кандидатураби лъезе нухал партияз къотIун гьечIолъи. Цо рахъалъ босанани Сайтиев кколев вугин дагъистанияв, цогидаб рахъалъ гьев вугин тIуван Къадировасул чийин бицана «Эркенлъи» радиоялъе «Новое дело» газеталъул бетIерав редактор ХIажимурад СагIитовас.\nГьесул пикруялда рекъон, Сайтиевас Дагъистаналдаса кандидатура лъей аслияб куцалда хурхараб буго Чачан республикаялъул кIварагIан цIикIкIун вакилзаби Пачалихъияб Думаялда рукIине бокьи гьезул тIалъиялъе.\nХIажимурад СагIитов: «ЩибгIаги лъикIаб жо гьечIо гьелъулъ. ЛъикIаб гьечIо гьев Пачалихъияб Думаялде ворчIаниги, гьечIо лъикIаб ворчIичIогон хутIаниги. РикIкIунаха, депутатаз тIолго халкъалъул интересал цIунунилан, амма нилъеда лъалаха, пуланаб къо тIаде щведал, этникияв чачанас Чачан республикаялъул интересал цIунизе рукIин, Дагъистаналъул цIуничIогон.\nЛъикIаб гьечIо гьев ворчIичIогон хутIаниги, щай гурелъул гьес кандидатура лъеялда бан гIемераб къваригIел гьечIеб хабар жакъа къоялдего буго, гьеб квеш букIунеб буго Дагъистаналда ругел чачанада: щайин, жалги Дагъистаналда гIумру гьабун ругеб заманалда гьанисан жидер чи вукIине бегьуларебин абун.\nКвеш ккараб жо буго тIалъиялъ гьединаб конфликталъулаб ахIвал-хIал ккезе толеб букIин. Гьелъул кинаб кканиги хIасил позитивияб букIине рес гьечIего. БачIиндаго къваригIел гьечIеб ахIвал-хIал ккезе толеб буго гьез, гьеб буго дие абизе бокьун».\nСагIитовас баян гьабухъе, Пачалихъияб Думаялде букIинесеб созывалда Дагъистаналдаса депутатазе рихьизарурал бакIазул дагьал руго. Цебесеб созывалда Дагъистаналдаса 11 депутат вукIун ватани, букIинесеб созывалда 8 бакI гурого гьечIила. Щай Чачан республикаялъул бетIерасул гIакълучияс Чачан республикаялдаса гуреб, Дагъистаналдаса кандидатура лъолеб бугебин абураб суал бачIунеб бугила, гьелъие бугила гIицIго цо гIила – чачаназе щиб рес батунги Пачалихъияб Думаялда кIварагIан жидерго чагIи цIикIкIун рукIине рокьи.\nХIажимурад СагIитов: «Чачан миллаталъул чагIи кIварагIан циIкIкIун гьенир рукIине бокьиялда бан чачаназда гIайиб гьабизе бегьуларо. Сайтиев ккола цо рахъалъ дагъистаниявги, амма гьес ккараб бакIалда Чачан республикаялъул мурадал цIунизе руго. Гьев чачаназе ккола жидерго чи, гьесие Чачан республикаги ккола жиндир бакI. Чачаназе хIажат буго гьев дагъистанияв кколин абураб жоялда гъоркь гьев рищиязда ворчIизави».\nРищиязда цебе Дагъистаналда кидаго гIадин политикияб гIумру чIаголъун бугин абизе бегьула. Пачалихъияб Думаялде Дагъистаналдаса кандидатура лъурал, гьединго жамгIияталда жанир багъа-башариял лъугьинарурал кандидатал ккана журналистал Юлия Юзик ва Эрика Эвер.\nРищиязул къо гIагарлъанагIан республикаялда ругел политикиял къуватал хисулел ругилан баян гьабуна «Новое дело» газеталъул бетIерав редакторас. ГIадатиял гIадамаз данде ккун квер босуралеб хIалалда тушманлъиялда жакъа ругез, метерисеб къоялда къвалал ралила.\nГьединлъидал, политикиял къуватазул хIал чанго нухалъ хисизе бугила жеги республикаялда. Жакъа цо жо бицунел чагIаз, метерисеб къоялда хисизе бегьулила кинабго, жидеца лъурал шарт1ал данде ругез тIуранани.\nПачалихъияб Думаялде ва Халкъияб мажлисалде рукIине ругел рищиязда цIияб, политикияб къуватлъун гьединго лъугьине рес буго «Народ против кроррупции» абураб багъа-башариялъул вакилзабиги.


Байраннал гьантрай аьдлу-низам дуруччин |\nБайраннал гьантрай аьдлу-низам дуруччин\nАпрельданул 22-нний ДР-лул БакIчи Владимир Васильевлул каялувшиврий хьунни Дагъусттаннай аьдлу-низам дуруччаврил хIакъиравусса Координациялул батIаву.\nЦалчин ххал бивгьунни майрал байраннал гьантрай республикалий аьдлу-низам дуруччаврил ва нигьачIаврия мюхчан хьунсса давуртту даврил масъала.\nРеспубликалул БакIчинал тIимунийну, МахIачкъалалив хьунтIиссар азарахъул инсантал гьурттусса митинг ва Ххувшаврил Кьинилул савлугъиндарансса «БивкIу бакъасса полк» тIисса акция, мукунна цаймигу шадлугъру.\nМуницIун бавхIуну, инсантурал мюхчаншиву давурттая бувсунни ДР-лул виваллил иширттал министр Аьбдурашид МахIаммадовлул. Мунал тIимунийну, полициялул дуллай бур профилактикалул давуртту, байбивхьуну бур «Ярагъ» тIисса операция буллай, мунил лагрулий зевххуну бур автоматру, ттупанчартту, пIякь учайсса затру.\nЖяматийсса низам дуручлантIиссар сайки 8000 инсаннал, миннавух бикIантIиссар республикалул виваллил иширттал органнал зузалт, Росгвардиялул аьралитал, халкьуннал дружинниктал, волонтертал. Мукунна агьамсса даву дуллантIиссар ххуллул низам дуруччаврил цIанийгу.\nБайраннал гьантрай цIу дагьавриясса мюхчаншиву дуруччаврил хIакъираву бувсунни ДР-лул МЧС-рал хъунама Нариман КъазимахIаммадовлул. Мунал тIимунийну, ми гьантрай цIу дагьавриясса мюхчаншиву дуручлантIиссар 1900 зузалал ва 260 техникалул.\nМахIачкъалаллал мэр Салман Дадаевлул бувсунни шагьрулул администрациялул дуллалисса хIадуршиннал хIакъираву.\nПредыдущая записьДугьайсса аьрщи узданну ядан аьркинссарСледующая записьСпектакль «Кровь и слезы» удостоился диплома «За лучшую режиссуру»


Зона комфорта. Каждый, попадая на руководящую должность, делает все, чтоб как можно дольше сохранить себя в этой зоне. Отсюда и все метаморфозы.\nСаламатал гIадинал чагIи рукIуна гьал гIадамал… хIакимлъи щвезегIан. Гьабулеб бицунеб жоялдаги нур букIуна, битIараб-тIекъабги бичIчIулеб гIадин букIуна, гьереси-рекIкIги нилъедаго гIадин рихун букIуна, рищватчагIиги чIвазегIанги рокьуларо… Бадиреги ралагьун, ракI рагьараб хабарги бицун бажарула. Нужер иш лъаларо, дида жеги дандчIвачIо жиндирго ракIалда бугеб жо гIадамазда бицине кагъатги цебе ккун вахъунев гIадатияв чи. РакIалда бугеб жо бицине кагъат щибизеха? Кагъат къваригIуна ракIалдаго гьечIел жал рицун гIадамал гуккизе цере рахъунел хIакимзабазе. Гьебги жинцаго хъварабгIаги букIунебани… Цо лъицаялиго хъван къачIа-кIатIан бачIуна, бетIергьанчихвад.\nДов хIакимчиги цодагьаб цебегIан гIадатияв саламатав вукIарав чилъидал… Щайдай дол хисулел? ХIакимлъун тун чан къоялдаса, сагIаталдаса, минуталдасандай дов хиса-сверун лъугьунев? Руго хисуларелги. Цереги рукIана. Цере гIемер рукIана. Гьанже къанагIат гурони гьечIо. Амма, руго. ГIемерисел хисулаха, гьаюрай эбелалдацин лъалареб хIалалъ. Гьел хисуларел хIакимзаби наслабаз-наслабахъе кьун, халкъалъ мисалалъе рачунел хутIула ва гьез жидехъго букIараб ресаздаса пайдаги босун халкъалъе гьабураб лъикIлъи лъидаго кIочон толаро.\nАмма эзул гIумру бигьаяб букIунаро. РахIатабги букIунаро. СанагIатабги букIунаро.\nГьанже ругел гIемерисел хIакимзаби руго «гIор щун букIаго цIул бахъулел», «хадув хварав хадув вукъилилан» ругел чагIи. Гьезда гIайиб гьечIогоги батизе бегьула. ХIакимлъуде ккезегIан, гIезегIан гIадамалги ричIчIулел, гьезул проблемабиги лъалел, ракI унтун гьезие кумек гьабизейиланги къеркьолел, саламатал гIадал чагIи рукIуна гьел. Ва, гьале гури дов нилъее къваригIун вукIарав цевехъанилан лъола цо хIакимлъуда. Нилъго гIадав гIадатав чи вугила, хьулазул лъорги цIун, гIадамалги рукIуна асул кIалдире ралагьун… ВачIунаха… ЦIияв шоферас бачунеб цIияб машинаялда, цIияб костюмалда гъоркьан цIиял хьиталги кенчIезарун, каранчвантиниса цIиял цIоробералги рахъун, чанго тIамачги цебе ккун, ракIалдаго гьечIел, живгоги жеги хадур гъечIел, амма гIассиго «гIакъилал» рагIаби цIалула, цIияв замас хъварал. Гьа, гьанже ана ав нилъедасайилан, рукIаралго хьулалги хIорлъун, гIадамалги руссуна рокъоре.\n«ХIур тамахалъуб бегула хIама» - йилан кици буго магIарулазул. Ал нилъер хIакимзабиги ругоха «хIур тамахалъуб регун», кагътидаса чияр гьерсалги нилъее цIалун. ВахI, азул «тухум» цого бугодайилан, санагIат гьечIеб суал бачIана гьанже…\n"Ассоциация учителей аварского языка" ← Назад к списку новостей


ЗАМАНА - Жавабкардешличи витIакIиб\n23 августа, 2019. Пятница 14:53\nАвгустла 14-личиб МяхIячкъалализиб, ГI.Ахъушинскийла уличилси кьакьализиб, дугила кьанси замана кахси анцIбукь кабикиб.\nДагъистанлан автоблогер, 19 дусла гIямрула жагьил адам МяхIмуд ИмангIялиевли сунела зилан урши машина хъячIаили вячIун. Дяхъи-хъаслизи викибси жагьил адам итмадан левси мерличив вебкIиб. Бурес чебиркур, вячIунси МяхIячкъалализи узес вакIибси Узбекистанна гражданин уилри — СафаргIялиев Умит СягIид-ГIяли-огълы. Пякьир, ил Дагъистайзи сунела бебкIа баргес вакIибсили увухъун. Сунелара ишаб бегIти, гъамси чилра агарси жагьил уршила хамха сунела узи-рузи бакIили, ватIайзи арбухиб… ХIера, вебкIибсиличила нушани далути илди баянти сари.\nМ.ИмангIялиев «instagram» бикIуси социальный сеть хIясибли, лебтанилра гIясиси ва машиналичил хъярхъти уюнти дируси шофер кьяйдали валуси сай. Илини гьундурачир урехилати вяшатIала дирули, хьурали башути урухбирниличил барх, гьундурала низам-кьяйдара дулъутири. Ил ДР-ла МВД-ла шайчибси УГИБДД-ла хIянчизартала шайзивад зумали административный жавабкардешличи витIикIусири. МВД-ла база хIясибли ахтардибарибхIели, М.ИмангIялиевли дусла духIнар 33-йна гьундурала низам-кьяйда дуун, ил багьандан илис протоколти делкIун, хIукмурти дурасиб. Амма бикIуливан, илини гIямрули сунес гьаладирхьути дурсразибад бекIлибиубсигъуна селра дурасес хIейуб. Даим низам-кьяйда дулъуси адамли ахирра-ахир сунечи лайикьси жазаъ бургуси саби.\nМ.ИмангIялиевла «instagram»-ла бяхIлизиб 60 азирличиб имцIали къулбасчиби леб, ва ила жагьил адамли сунела «чедибдешуни» лебтазилра чедаахъес гьаладирхьули уили сай. Сен-биалра, такьсирла делола чебкад дураберкIибси судличиб илини сунени барибсиличиб пашмандеш балахъули, ца анталра хIеиб. «Нуни барибси такьсир марбирулра, амма Интернетлизир набчила дурути дархьти ахIен», — илди дугьбицун сарри жагьил адамли дурес виубси жумягI бархIи августла 16-личиб бетерхурси МяхIячкъалала Кировский районна судличир. Ил гьундурала низам-кьяйда дуънилизив, сахъдеш дакIухIедарили адам вебкIахънилизив гIяйиблавирули сай (3-ибил бутIала РФ-ла УК-ла 264 ибил статья хIясибли). Судли илала шайчир дурадеркIибти къадагъала далдуцуни хIясибли, ил кIел базлис ухIнакаили сай.\nСледователь МяхIяч Ибрагьимовла гъай хIясибли, МяхIячкъалализи узес вакIибси ва машинали вячIунси, 19 дус виубси жагьил адамличила баянти гьачамлис кахIесили лерал, илала тухумти чула ватIайзиб биъни багьандан. ГIяйиблавируси М.ИмангIялиев такьсир дураберкIили гIергъи вебшниличила бурути баянти агара. Судья Мурад Баркуевли следствиели гьаладихьибти материалти делчIун, илди-ургаб уцибсили низам-кьяйда (закон) дуъниличила справка, участковыйла шайзибадси характеристика, сунезибра гIяйиблавирусини сунес диганта виркьули гIямру дуркIниличила буруси. М.ИмангIялиевличи чедирхьути закон булънила шайчирти лерилра гIяйибти машина бикниличил дархдасунтири. Автотранспортличир низам-кьяйда дулъни багьандан жагьил адам 15 бархIилис ухIнакаибси уилри. Ил ухIнакаили хьалли, илизибад селра дурасили уили ахIен.\nКраснодарлизив булан илини гьундурачиб закон буунсири ва административный жавабкардешличи витIакIибсири. Илабси стадионничиб М.ИмангIялиевли сунела машина кьарла майдайчи арбукили, гьабяхъибсири ва полицияла хIянчизартала тIалабуначи мутIигIхIекIили, низам-кьяйда дуунтири. Иличи 10 азир къурушла гIякIа чебихьибсири ва чумал базлис машина бикнила ихтиюртазивад мяхIрумварибсири. Илкьяйдали полицияла хIянчизартани М.ИмангIялиевлизибад машинала гьаларти улкьайтазирад цIябти ранг урасахъес тIалаббариб, амма ил лехIхIейзур. УГИБДД-ла хIянчизартани иличил гьундурачиб мяхIкамдеш бирахънила шайчирти ихтилатуни чуйнара-сера дурадеркIиб, иличи хIерхIеили, илини гьундурачир низам-кьяйда дулэс даимвирулри.\nПрокурорли буруливан, гьачамлис гIяйиблавируси М.ИмангIялиев сунени зарал барибси ва вячIунси адамла бегIтачил баришвиъниличила, илдас сунени барибси зарал чебицIахъниличила бурути баянти агара. Тухумтира чихъали сабил кабизахъурли ахIен.\nГIяйиблавирусила ихтиюрти далтахъуси адвокат И.Исрапиловлис М.ИмангIялиев хъулив туснакъварахъес дигули калун, амма судьяли лерилра гьаладихьибти документуни дяркъурли гIергъи ил гIевхIевциб. Адвокатла гъай хIясибли, вебкIибсила тухумтас арц дедили, илдас барибси зарал чебицIахъили саби. Адамла гIямру къябдердахънила зарал арцличил секьяйдали чебицIахъес вируси?\nМ.ИмангIялиев такьсирличил дархдасунти лерил аги-кьяйда ахтардидарайчи, ишдусла октябрьла 14-личи бикайчи туснакълизив кавлан. Такьсирла чебкадси дело даимбирули саби.